La CE rescatarà Bankia en 15 dies\nBrussel·les espera la petició d'Espanya per pagar els primers 30.000 milions del rescat financer\nEl Banc d'Espanya encara no ha demanat el primer tram del rescat bancari. Els primers 30.000 milions d'urgència que havien d'arribar al juliol per salvar Bankia es retarden fins a finals d'agost.\nLARA MALVESI/JOAN FAUS BRUSSEL·LES / MADRID 09/08/2012 00:00\n260x366 TOT ESPERANT EL RESCAT FORMAL DE LA BANCA El president de la Comissió Europea (CE), José Manuel Durao Barroso, encara no ha rebut la petició d'ajuts per al sector financer espanyol, una petició que ha de fer el Banc d'Espanya a través del Fons de Reestructuració Ordenada de la Banca (FROB), i que permetrà desbloquejar 30.000 milions per als bancs públics espanyols, entre els quals Bankia. / YVES HERMAN/REUTERS TOT ESPERANT EL RESCAT FORMAL DE LA BANCA El president de la Comissió Europea (CE), José Manuel Durao Barroso, encara no ha rebut la petició d'ajuts per al sector financer espanyol, una petició que ha de fer el Banc d'Espanya a través del Fons de Reestructuració Ordenada de la Banca (FROB), i que permetrà desbloquejar 30.000 milions per als bancs públics espanyols, entre els quals Bankia. / YVES HERMAN/REUTERS\nEl tram inicial de la línia de crèdit per al sector financer espanyol pot estar disponible "en qüestió d'una o dues setmanes", segons van explicar ahir fonts de la Comissió Europea (CE). Ara bé, per injectar aquest ajut urgent cal que el Banc d'Espanya enllesteixi la sol·licitud formal, en què treballa aquests dies.\nBrussel·les va deixar ahir clar que espera la petició d'Espanya per poder desemborsar la primera part del rescat acordat abans de l'estiu per mirar de salvar el sistema financer espanyol, una crisi amb nom propi: Bankia. "Estem preparats per mobilitzar els fons nit i dia, de dilluns a diumenge", va deixar clar el portaveu de la Comissió Europea, Olivier Bailly, assenyalant que no cal que els comissaris tornin de les vacances per donar-hi llum verda.\nSegons el memoràndum que estableix les regles del joc per al rescat financer espanyol, el primer tram dels 100.000 milions previstos no s'haurien d'alliberar fins a l'octubre, quan Brussel·les acabi la seva anàlisi. Tot i això, hi ha en la lletra petita de l'acord la possibilitat de fer arribar abans els diners a les entitats quan estiguin en un perill imminent. S'havia parlat inicialment que aquests diners urgents arribarien al juliol. Però resulta que per lliurar aquest ajut l'emergència ha de ser "justificada i quantificable", hi ha d'haver "un risc clar de fallida" de l'entitat, va deixar clar el portaveu de la CE.\nLa quantitat de 30.000 milions servirà per salvar Bankia, que ha demanat uns préstecs de 19.000 milions, i també per reflotar la resta d'entitats en mans públiques: Novagalicia, que necessita 6.000 milions; CatalunyaCaixa (5.000 milions) i Banc de València (1.600 milions). Mentre la CE no alliberi els diners, estan dipositats en el Fons Europeu d'Estabilitat Financera (FEEF) per a casos urgents de recapitalització, tal com es va establir en l'últim Eurogrup.\nEl ministeri ultima l'informe\nFonts del ministeri d'Economia van explicar ahir a l'ARA que el govern espanyol està preparant una petició a les autoritats europees per rebre aviat el primer tram del rescat bancari. Les fonts no van precisar quan es rebrà l'esperada injecció, però van subratllar que serà abans que es coneguin a mitjans de setembre els resultats de la nova prova de resistència al sector.\nAquesta prova -que està fent la firma Oliver Wyman a partir de l'anàlisi dels balanços de les entitats que van fer les auditores KPMG, Deloitte, PwC i Ernst & Young- servirà per determinar les necessitats concretes de capital que requereix cada grup per fer front a un possible empitjorament de l'economia. El cas de les quatre entitats nacionalitzades serà diferent. Primer rebran el paquet d'ajudes urgents que hagin demanat o que el Fons de Reestructuració Ordenada de la Banca (FROB) -qui les gestiona- consideri que necessiten, i posteriorment es revisarà aquesta xifra a partir dels resultats de la prova de resistència.\nTot plegat, les accions de Bankia es van revaloritzar ahir de manera espectacular, amb un augment del 24,4%. Després de perdre més del 80% del seu valor en poc més d'un any, ahir els títols de l'entitat financera es van consolidar per sobre de l'euro (1,26 euros per acció), i es van situar en nivells de maig, poc abans de la intervenció de l'Estat.


Torna un dels èxits de la temporada passada, la història de l'experiment que va portar a terme el jove i carismàtic professor Ron Jones a Califòrnia, als anys seixanta. La Guerra del Vietnam, la música rock i les marxes antiracistes del Dr. Luther King són a totes les converses. Ron Jones és professor d’un institut i intenta ensenyar als seus alumnes d’història com es va poder forjar la societat que va donar peu, a l’Alemanya dels anys 30 i 40, al Nazisme i als camps de concentració i extermini. Per fer-ho engega un experiment: durant diverses setmanes els alumnes hauran de seguir unes normes estrictes que els permetran experimentar, des de dins, i en primera persona, que fàcil que és convertir-se en part d’un aparell totalitari. Ells accepten, primer a desgrat i després amb un entusiasme progressiu, fins al punt que el petit experiment corre el risc d’escapar-se de les mans de Jones…\nBoris Cartes Steve / Eduard Farelo Ron Jones / Malcom McCarthy Norman / Marta Ossó Wendy / Alba Ribas Sherry / Andrea Ros Aline / Martí Salvat Robert / Joan Sureda Doug / veu en off Jordi Royo\ntraducció del castellà Cristina Genebat / escenografia Jon Berrondo / vestuari María Araujo / caracterització Toni Santos / il·luminació Albert Faura (a.a.i.) / so Francisco Grande i Igor Pinto / vídeo Xavier Bergés / documentalista Federico Szarfer\najudant de direcció Toni González Lillo / ajudant d’escenografia Jose Novoa / ajudant de vestuari Mireia Llatge\nconstrucció d’escenografia Tallers d’escenografia Jordi Castells i Pascualín / confecció de vestuari Sastreria Caireta i Godet\nagraïments Mark Hancock, Philip Neel, COCO COMIN Escola de Dansa i Comèdia Musical, MOZAICA, Mercè Ramos, Mireia Carulla, José Luis Guerín, Jaume Tomàs Carulla, Xavier Mestres, Toni Vives, Gisela Crem, Miriam Bar, Pep Montserrat, Glòria Folguera, Albert Folguera, Carles Masdeu, Jonathan Littell, Judit Terma i Carla Rovira\ndurada: primera part 1h. 20’ / pausa 15’ / segona part 45’\n30/03 col·loqui amb la companyia després de la funció


Xavi Pascual: “Guanyarà l’equip que sigui mentalment més fort”\nEl tècnic del Barça Regal avisa del perill del Panathinaikos, que “no és ni molt menys inferior a l’equip de fa dues temporades” “Controlar les emocions serà molt important i l’equip estarà al 200% aquest dimarts”, assegura Pascual\n[[DES_1]][[DES_2]]Aquest dimarts el Barça Regal s’enfronta al Panathinaikos en el primer partit dels quarts de final de l’Eurolliga. El tècnic del Barça Regal, Xavi Pascual, ha avisat dels perills del conjunt grec, que fa dues temporades va eliminar els catalans amb el factor pista en contra. “L’equip arriba en bona dinàmica. Portem una continuïtat francament bona. On no arribem per físic arribarem per tàctica”, ha comentat l’entrenador de Gavà, que ha afegit que Diamantidis és un dels jugadors més destacats de l’equip.\n“El Panathinaikos té el segell Diamantidis. És un equip que va molt a prop de cistella i que té en Schortsanitis una referència interior. Maciulis castiga molt els tres petits i treuen moltes faltes”, ha explicat Pascual, que ha deixat clar que el Barça Regal no es mou per venjança -per l’eliminatòria perduda fa dues temporades- sinó per il·lusió. “L’equip està il·lusionat, perquè no queden gaire jugadors que visquessin aquells partits. Ha passat molt de temps”, ha dit el tècnic, que ha recordat que en el segon partit de l’eliminatòria del 2011 el Barça va arribar a vèncer per 17 punts al segon quart.\n“Quan arriba aquest moment la pressió és màxima. Tenir el factor camp ha de ser important i el Palau ens ha d’empènyer”. “No volem perdre cap partit a casa, estem a tres triomfs de poder viure una Final Four que ens fa molta il·lusió”, ha comentat Pascual, que té clar que aquest dimarts “guanyarà l’equip que estigui més fort mentalment” i que controlar les emocions “serà molt important, ja que l’equip anirà al 200%”.\nQuan arriba aquest moment la pressió és màxima. Tenir el factor camp ha de ser important i el Palau ens ha d’empènyer\nPascual, a més, ha anunciat que Marko Todorovic serà baixa per al partit contra el conjunt grec per culpa d'una fractura a la primera falange del segon dit de la mà dreta. L'evolució marcarà la disponibilitat del jugador de Montenegro.\n“Qualsevol vol jugar partits així”\nJuan Carlos Navarro, capità del barça Regal, ha comentat que Diamantidis és el jugador a seguir. “És un jugador que és referent del seu equip, que penetra, llança de tres punts, fa mal al pal baix, fa punts i en genera...li tinc gran respecte”, ha comentat el de Sant Feliu. I com es troba l’’11’ del Barça? Navarro ens ho comenta: “A qualsevol li agrada jugar partits així. Jo estic bé, hem mesurat les càrregues de treball i em trobo bé. El problema de l’altre dia només va ser una punxada”, ha explicat el jugador blaugrana.


La Guàrdia Civil escorcolla diversos ajuntaments per corrupció | Catalunya | EL PAÍS Catalunya\nEls agents segueixen els contractes adjudicats a una consultoria que treballa amb un centenar de consistoris\nBarcelona 5 JUL 2016 - 08:37\tCEST\nLa Guàrdia Civil escorcolla des de primera hora del matí diversos ajuntaments, en una operació relacionada amb la corrupció. Els agents busquen contractes vinculats amb la consultoria Efial, vinculada a casos de corrupció en consistoris, alguns d'ells en mans de Convergència, segons fonts del cas consultades per EL PAÍS.\nUn dels consistoris sota sospita és el de Girona, que va atorgar sis contractes a dit a Efial quan l'actual president de la Generalitat, Carles Puigdemont, era alcalde. Un d'ells estava relacionat amb la gestió de l'aigua. Ja llavors la qüestionada Oficina Antifrau va iniciar una investigació.\nEfial ha treballat com a consultora amb infinitat d'ajuntaments, com el de Barcelona, Mataró, la Seu d'Urgell, el de Rubí, el de L'Ametlla de Mar o el de Calonge, entre d'altres. Les seves especialitats estan relacionades amb l'Urbanisme i la gestió pública.\nUn contracte amb l'Ajuntament de Torredembarra és el que va fer saltar les alarmes. L'oposició va denunciar que el llavors alcalde, el convergent Daniel Masagué, va pagar a Efial per informes de menys de 18.000 euros mensuals per evitar el concurs públic, amb l'objectiu de saltar-se al secretari municipal. Posteriorment, els Ajuntaments d'Ascó i L'Ametlla de Mar es van sumar a la denúncia per operacions similars en els seus municipis.\nEfial és una consultoria mitjana, amb un equip d'una trentena de persones, que treballa amb prop d'un centenar d'ajuntaments, la meitat d'aquests vinculats a Convergència. La va crear el 2007 Antoni Martos, un consultor que ha tingut càrrecs en l'Ajuntament de Barcelona, com a director de control de gestió dels serveis centrals i director d'administració de Barcelona Gestió Urbanística. També és assessor en matèria urbanística de la Sindicatura de Comptes. Després que saltessin els primers escàndols, Efial va canviar el seu nom al gener passat pel de Consultoría en Gestión Innovadora.


Empresa de Disseny de Pàgina Web Hostalric | Descantia\nDisseny de Pàgina Web per a Finques Hostalric\nProjecte de disseny gràfic i programació web per a l'agència immobiliària d'Hostalric\nLa claredat i la usabilitat han estat les directrius clau de Descantia per a la creació de la nova pàgina web de Finques Hostalric. Aquesta empresa especialitzada en gestió immobiliària, lloguer i compravenda a Hostalric (Girona) comunica amb la seva nova pàgina corporativa la seva expertesa i eficàcia, mentre que alhora promociona els darrers actius de la seva cartera d'immobles. Hem apostat per un disseny net i intuïtiu, amb un menú superior que permet a l'internauta arribar fàcilment a apartats d'informació específics per a propietaris o sobre rehabilitació, per exemple. També dóna accés a espais corporatius com la descripció de l'equip o les dades de contacte.\nAl primer gran bloc visual de la web destaca un buscador d'immobles, singularitzat amb els colors de l'empresa, que facilita la cerca a la cartera de propietats a través de diferents filtres. Així el comprador o llogater potencial pot fer una cerca personalitzada des del primer moment, ajustant els resultats per preu, habitacions o zona. El següent gran bloc subratlla els valors diferencials de Finques Hostalric i la seva especialització, mentre que el tercer és un vistós espai per a destacar immobles que l'empresa tingui especial interès en mostrar, sigui per la seva idiosincràcia molt demandada, curiositat o urgència de comercialització. Completem la visualització d'immobles actualment disponibles amb un mosaic de fitxes, que ressalta les ofertes i oportunitats i resumeix les característiques de cada actiu amb una fotografia, una etiqueta de Lloguer o venda i una eficient llegenda-resum (m2, habitacions, banys...).\nFinalment proposem un últim bloc per a promocionar el servei de visita virtual 360º, una pràctica alternativa a les visites presencials que ha crescut molt arran de la pandèmia. Així, a més d'exhibir que Finques Hostalric està al dia en les noves tendències del sector, captem més temps d'estada en pàgina per part dels usuaris i millorem el posicionament de la web als cercadors.\nInici Portfoli Disseny web Posicionament Botiga online Gestió immobiliària Disseny Gràfic Actualitat Contacte Avís Legal


Jardineria Coll | Empresa\nFundada l’any 1975 i amb seu a Blanes, Jardineria Coll es una empresa multidisciplinar, que efectua tota classe de treballs i tasques relacionades amb el disseny, construcció i conservació de projectes paisatgístics i jardins.\nL’esperit de la nostra empresa es basa en la creació d’espais que complementin i es lliguin amb l’arquitectura i l’entorn natural. Ens esforcem per dissenyar espais únics adaptats als gustos de cada client i les necessitats singulars de cada lloc, aportant com a valor afegit la innovació i creativitat, element propis de la identitat de la nostra empresa.\nEls nostres serveis van des de tasques simples de jardineria, al disseny, construcció i execució de projectes paisatgístics o sistemes de reg. Oferim aquest servei global a particulars, empreses, arquitectes, decoradors i en general a tota persona o entitat que vulgui crear espais en sintonia amb el paisatge. Comptem amb un equip dinàmic i qualificat, amb amplia experiència en el sector, per a realitzar aquestes tasques. Alhora treballem directament amb els millors industrials per gaudir d’una satisfacció total i completa.\nCada obra que realitzem a Jardineria Coll és fruit de la nostre serietat, creativitat, avantguarda, investigació, enginy i experiència, però sobretot passió. Aquest elements units, donen vida i coherència en els nostres jardins, carregats de suggestió i elaborats fins al màxim detall.\n972334397 - 673344324\nCopyright © 2015 Jardineria Coll. Tots els drets reservats.


Enginyers, soldadors i operaris, els perfils més demanats aquesta setmana a les ofertes de treball a Manresa - Regió7\n09·06·21 | 11:28 | Actualitzat a les 12:45\nLes ofertes de treball a Manresa segueixen augmentant setmana rere setmana. En aquesta notícia pots comprovar tots els llocs vacants als quals pots optar en aquests moments i inscriure't aquí mateix en el què més t'interessi. A hores d'ara, destaquen les oportunitats per a perfils tècnics com enginyers, soldadors i operaris, entre d'altres.\nEXECUTIU DE VENDES per a Manresa\nExecutiu de vendes sector motos (automoció). Responsabilitat importació i distribució de vehicles elèctrics, comptes de clients, xarxa de vendes, relacions amb l'administració pública, contractes d'aprovisionament forces i cossos de seguretat.\nInscripcions i més informació a oferta d'Executiu de vendes a Manresa.\nATENCIÓ AL CLIENT INTERNACIONAL per a Manresa\nAgent operador de telemarketing, atenció a client internacional, gestió amb proveïdors vendes i incidències.\nInscripcions i més informació a oferta d'Atenció al client internacional a Manresa.\nVENEDOR/A ESPECIALISTA EN SANITARI MANRESA CAMPANYA D'ESTIU\nInscripcions i més informació a oferta de Venedor/a especialista en Sanitari Manresa Campanya d'Estiu.\nCRIT Martorell selecciona per important empresa del sector siderometal·lúrgic, situada a Abrera (Barcelona), a 3 operadors/es de centre de control.\n- Realitzar el control i la gestió d'avaries mitjançant visualització de pantalla de dades.\n- Segons el protocol establert, trucar a responsable o responsables que hauran de solucionar la incidència.\n- Visualització i interpretació de gràfics de control de producció.\n- Elaboració d'informes de les avaries segons protocol establert.\nInscripcions i més informació a oferta d'Operador/a de centre de control a Martorell.\nENGINYER/A ELÈCTRIC per Martorell\nBusquem una persona per a treballar en important empresa del sector d'automoció a Martorell.\nT'encarregaràs entre altres de les següents funcions:\n- Interlocució tècnica en projecte.\n- Supervisió / direcció de treballs d'obra.\n- Modificació i realització de plànols i detalls d'obra per a execució.\n- Gestió de canvis amb client i subcontractes.\n- Gestió de qualitat en l'execució de el projecte.\n- Generació plànols i resta documentació as built de projecte.\nInscripcions i més informació a oferta d'Enginyer/a Elèctric a Martorell.\nInscripcions i més informació a oferta d'Enginyer projectista i tècnic d’instal·lacions en Santpedor.\nNETEJADOR/A CAIXER/A per a Manresa\nInscripcions i més informació a oferta de Netejador/a Caixer/a a Manresa.\nInscripcions i més informació a oferta d'OPERARI/A TÈXTIL a Sant Vicenç de Castellet.\nSOLDADOR TIG/MIG per a Manresa\nInscripcions i més informació a oferta de SOLDADOR TIG/MIG a Manresa.\nOPERARI Instal·lador per Santpedor\nInscripcions i més informació a oferta d'Operari Instal·lador a Santpedor.\nCONSTRUCCIONS MECÀNIQUES ESCALE SL selecciona:\nSOLDADORS/ES per Artés\nInscripcions i més informació a oferta de soldador a Artés.\nTÈCNIC / A QUALITAT (BAIX LLOBREGAT) per Martorell\nInscripcions i més informació a oferta de Tècnic/a Qualitat (Baix Llobregat) a Martorell.\nMETGE/A ESPECIALISTA PER SPA per a Manresa\nMB Prevent empresa de prevenció de riscos laborals i Vigilància de la Salut selecciona un/a MÈDIC/A amb l'especialitat en treball, traumatologia, dermatologia o pneumologia.\nInscripcions i més informació a oferta de MÈDIC/A ESPECIALISTA PER SPA a Manresa.\nAVINENT Science and Technology S.L., és un grup empresarial que vol oferir productes i serveis a mida del nostre client. Ens uneix la voluntat d'esdevenir un partner estratègic essencial tant pel sector industrial, com pel sector mèdic. Utilitzem la capacitat tecnològica, el coneixement tècnic i la qualitat humana per convertir-nos en empreses amb alt valor afegit, amb una base sòlida de creixement focalitzada en la innovació en productes, processos i serveis, clau del nostre progrés. Adaptar-nos a un decolletatge completament nou, amb unes peculiaritats tècniques i unes especificacions de neteja essencials són elements claus per competir en mercats molt exigents com l'automòbil i el sector mèdic-dental, on la inversió tecnològica i el canvi constant és el que marca la competitivitat del sector. Tot i així, la qualitat, el servei i la innovació segueixen sent la base de tota activitat i el que defensa l'empresa en un sector mèdic on el client i el producte necessiten uns estàndards altament exigents i rigorosos.\nEs precisa un/a tècnic especialitzat en imatge per el diagnòstic per el departament de desenvolupament de projectes biomèdics en torn partit. Aquesta persona s'afegirà al grup AVINENT CMF, una nova línia de solucions mèdiques personalitzades que neix per resoldre els problemes de salut de tot el cos humà. Amb el propòsit de convertir el futur de la medicina en present, AVINENT busca oferir una solució única i exclusiva per a cada pacient. Oferint solucions innovadores en múltiples àmbits del camp craniomaxil-lofacial (CMF).\n- Anàlisis de les imatges que ens envien els doctors de diferents especialitats\n- Segmentació d’imatges amb els programes interns.\n- Tasques administratives relacionades amb la gestió de les comandes, enviament i la facturació.\nInscripcions i més informació a oferta de TÈCNIC/A EN IMATGE PER AL DIAGNÒSTIC a Santpedor.\nAUXILIAR INFERMERIA MANRESA\nActualment busquem incorporar un auxiliar d'Infermeria per treballar en el servei assistencial d'una empresa productora de sals potàssiques situada a Súria i Sallent.\nInscripcions i més informació a oferta d'Auxiliar infermeria Manresa.


Hisenda vincula Oriol Pujol amb la trama dels concursos de la ITV\nSegons publiquen aquest dijous diversos diaris, l'Agència Tributària espanyola considera que el secretari general de CDC va ser "col·laborador necessari" de la xarxa d'adjudicacions irregulars\n2 min. Barcelona 26/07/2012 09:51\n260x366 Pujol, durant una conferència al Cercle d'Economia / PERE VIRGILI Pujol, durant una conferència al Cercle d'Economia / PERE VIRGILI\nEl sumari del cas dels suposats concursos irregulars per adjudicar estacions de la ITV i obtenir subvencions considera que el secretari general de CDC, Oriol Pujol, va ser "col·laborador necessari" de la xarxa. Segons la versió judicial, que aquest dijous avancen 'El País', 'La Vanguardia', 'El Periódico', i 'El Punt-Avui' els tres empresaris i dos alts càrrecs imputats tenien sempre present Pujol en les seves converses com la millor garantia per afavorir els seus negocis.\nAixí, el sumari apunta que el dirigent nacionalista era l'encarregat d'aportar "influència política" i fer els moviments necessaris per beneficiar els negocis dels empresaris involucrats. Segons la mateixa versió, a més, la dona d'Oriol Pujol també hi hauria participat des d'una empresa en què consta com a administradora en l'emissió de factures que la investigació sospita que eren falses. El cert, però, és que ni Pujol ni la seva dona estan imputats.\nOriol Pujol ha assegurat en declaracions a RAC1 que desconeix el contingut del sumari. Admet que coneix "a molta d'aquesta gent" que cita la informació d''El País', però ha mostrat el seu "disgust" per la forma com, segons el sumari, els empresaris implicats parlaven d'ell en les converses, a qui es referien amb el sobrenom de 'Zumosol'. "Lamento que es refereixin a mi de la manera que ho fan", ha reiterat Pujol.


ELS JAPONESOS I LES JAPONESES DE 5è: de setembre 2021\nACTIVITATS DE LA SETMANA DEL 20 AL 24 DE SETEMBRE\nDurant aquesta setmana hem acabat de realitzar les avaluacions inicials i de perfilar el funcionament de la classe amb la tria de racons per l'aula i les propostes dels infants, com volem la decoració de la porta, a més dels encarregats, delegades de la classe i representants del Ple infantil i juvenil de l'Ajuntament de Sant Josep.\nTambé hem continuat coneixent un poc més el funcionament dels volcans, aprofitant l'erupció activa de La Palma i hem realitzat dinàmiques per ajudar a cohesionar més al grup.\nPer cert, els infants ja estan informats, però de dilluns a dimecres no podré assistir a escola. Gràcies per la vostra comprensió i que tingueu totes les famílies una bona setmana!\nPublicat per Toni Riera a 13:35 Cap comentari:\nHola famílies!!! Aquí us deixo el resum de la setmana del 13 al 17 de setembre.\nEl dilluns va començar un infant nou amb naltros i per aquest motiu vàrem realitzar una dinàmica de cadena de noms que va resultar molt interessant i de pas va servir per treballar la memòria dels infants per si recordaven la posició de cada un en el cercle. Benvingut Pau!!!\nCom a notícia principal us volem comunicar que ja tenim nom... Som la classe de "Els japonesos i les japoneses".\nKonichiwa (こんにちは) a tothom!!!\nTambé durant aquesta setmana hem realitzat algunes avaluacions inicials i hem començat a realitzar algunes sessions d'Innovamat per començar a conèixer aquest nou material, es consideren sessions d'entrenament i per aquest motiu no hem començat de moment amb els quadernets.\nI, tal com es va comentar a la reunió, a les primeres setmanes tenen molta importància les dinàmiques per facilitar la cohesió de grup.\nSalutacions a totes les famílies!!!\nPublicat per Toni Riera a 9:14 Cap comentari:\nJa ha arribat el moment de tornar a les aules!!!\nTeníem moltes ganes, tant infants com docents, i aquest és el resum del que hem fet en aquest primer dia tant especial...\nHem realitzat una dinàmica anomenada l'entrevista, on primer hem realitzat entre tots una pluja d'idees, votació i hem realitzat la dinàmica que consisteix en entrevistar al company i escriure un resum de les respostes, que són verificades per l'entrevistat o entrevistada, per després llegir-les en veu alta per així conèixer un poc més als nostres companys/es de classe.\nTambé hem pensat individualment amb idees sobre diferents temàtiques com són pati (material o jocs a realitzar), vida d'aula (treballs a dur a terme), decoració de l'aula (ambientalització per estar més confortables) i sortides. Aquest ha estat el resultat:\nTal com us vaig comentar a la reunió, us comparteix l'enllaç de la presentació per veure-la de nou o, per les famílies que no vareu poder assistir, tenir un poc més d'informació.\nPRESENTACIÓ DE LA REUNIÓ D'INICI DE CURS\nTambé us adjunt el llistat de material i la informació sobre l'ingrés bancari\nINGRESSOS FAMÍLIES 2021_2022\nMoltes gràcies per la vostra atenció de l'altre dia. Molt bon inici de curs per tothom!!!\nPD: Perdonau pel retràs però no he pogut fer l'entrada anteriorment. Salutacions\nPublicat per Toni Riera a 8:05 Cap comentari:


Una jovençana que es transforma en arbre | El Fil de les Clàssiques\n← Ecce pictura II! Quae fabula est? Latine aenigma XX →\n29 thoughts on “Una jovençana que es transforma en arbre”\nyou 27 gener 2010 at 13:35\nAquest mite tracta de un princesa Fil•lis es va enamorar de un príncep, fill del rei Teseu d’Atenes.\nAquest príncep troba a faltar a la seva ciutata Atenes i va fer la promesa de tornari, i li va donar un petit cofre, que tenia un objecte sagrat de la mare Rea, i que no l’obris fins que no hagués perdut l’esperança de tornar a veures junts .\nCansada de esperar Fil•lis es va morir de amor , i la van eterrar , poc després va tornar el seu enamorat i quan va saver que s’havia mort va plorar sobre la tomba de la seva enamorada i va florir el famos abre ametller .\nUna història molt bonica de dos enamorats .\nHo podeu trobar aquet enllaçamnet :\nJúlia Serrano 27 gener 2010 at 13:49\nEl mite es diu Fil•lis i Demofont\nHi havia una princesa anomenada Fil•lis. Un dia va arribar a les costes del seu país un jove príncep fill del rei Teseu d’Atenes anomenat Demofont, que tornava de la guerra de Troia. Fil•lis i i el príncep es van enamorar i es van prometre. Però Demofont es va adonar de que enyorava molt Atenes, així que va decidir anar-se’n prometent-li a Fil•lis que tornaria.\nCada any, l’ametller perdia les fulles per la mort de la princesa, i es cobria d’unes fulles precioses per celebrar la tornada del príncep. Al cap d’un mes, apareixien les fulles verdes recordant la trobada amb el príncep i després sortien les ametlles.\nAlissa Komarova 27 gener 2010 at 17:25\nQuin poema mes bunic!\nDemofont quan va regresar a la seva pàtria, va atacar el territori dels Basantis.Fil.lis la filla del rey, es va enamorar d’ell, i el seu pare li va donar permis de casar-se amb Demofont.Pero ell va continuar pel seu camí, sense prometre de regresar.\nFilis li va entregar com un regal un cofre, i li va dir que contenia un objecte sagrat per la Mare dels deus, Rea, i li va aconsellar de no obrir-ho mentres conservés l’esperança de tornar amb ella. El temps va passar i Demofont no va regresar, Fil.lis el va maldir i es va matar.\nDemofont, per part seva va obrir el cofre, i aterroritzat, va montar el seu cavall molt rapidament i es va morir, perque es va caure del cavall sobre la seva espasa.\nlina 27 gener 2010 at 22:43\nAve Lida! quin mite més preciós, es tracta del mite de Fil•lis i Demofont no explico el mite perquè ja les meves companyes ho han fet, però et volia dir que aquest mite té moltes característiques d’una cançó que vaig escoltar fa molt de temps i que l’història és la mateixa, la noia es queda esperant al seu enamorat en un moll durant molt de temps, però el seu enamorat mai va arribar.\nAquí et deixo l’enllaç de la cançó perquè la pugis veure: http://www.youtube.com/watch?v=bWuc47Iw-oc&feature=related\nMargalida Capellà Soler Post author 28 gener 2010 at 06:26\nRealment En el muelle de San Blas de Maná, Lina, hi trobem com bé dius referències de Fil·lis, enamorada que mor d’enyor i desesper envers l’espera del retorn de l’enamorat. Molt bona connexió i un bon referent clàssic., Lina! Ara que us llegiu l’Odissea o la seva adaptació Les aventures d’Ulisses, ed. Teide, potser hi veus una connexió amb un altre personatge femení. Saps quin? Si no ho saps, potser aquí trobaràs la resposta.\nBet Rosell 28 gener 2010 at 11:24\nEl mite és el de Fil·lis i Demofont, en el que Fil·lis,una jove princesa s’enamora d’un guerrer que acabava de tornar de la guerra de Troia. Els dos aviat es van casar, però Demofont trobava a faltar la seva pàtria, així que va decidir marxar, tot prometent de tornar a casa aviat.\nFil·lis el trobava molt a faltar, però el seu marit no tornava. Va passar el temps, i finalment, la dona va morir de pena. Al enterrar-la, sobre la seva tomba hi va començar a crèixer un arbre: l’ametller. Però l’arbre estava apagat, no tenia vida i mai li van veure una fulla o una flor.\nFinalment, un dia, una mica abans de que començés la primavera, va tornar el marit. En veure què li havia passat a al seva estimada, ve plorar sobre la tomba tot abraçant l’arbre en el que ella s’havia convertit. L’arbre, en sentir que tornava a ser aprop del seu marit, va florir, i a aviat va fer fruit.\nD’aquesta manera es va convertir en l’arbre dels enamorats, el primer de l’any en florir.\nÉs un mite preciós, m’ha agradat molt!\nlina 28 gener 2010 at 11:32\nAve Lida! ja he comentat en el article que de Penèlope i he posat l’enllaç del vídeo!\nAra et podria dir que el fet de que l’enamorada es quedès esperant al seu amor per molt de temps fin a convertir-se en un atmeller , es un fet que es troba avui en dia i sempre, crec que esperar a alguna persona i especialment al teu enamorat alguna vegada tots ho hem fet i sinó ja ho farem!\net deixo un trosset de la cançó, on dui que la noia se está arrelant en en moll :\nMargalida Capellà Soler Post author 28 gener 2010 at 13:53\nBet,Lina, fantàstic! Avui és el vostre dia!\nsasha kokina 1 febrer 2010 at 11:24\nMite: Fil•lis i Demofont\nA les costes del país de la princesa Fil•lis va arribar un príncep el fill del rei Teseu d’Atenes anomenat Demofont. Aquest tornava de la guerra de Troia. Els dos es van enamorar i es van prometre. Demofont va decidir tornar a Atenas però li va prometre a la Fil•lis que tornaria. El príncep es va oblidar de tornar i la Fil”lis el seguia esperant però aquest no apareixia fins el momento en que la Fil•lis es mor d’amor. La avn enterrar i a sobra de la seva tomba va créixer un atmaller sense fulles. Quan Demofont va tornar es va enterrà que la seva promesa era morta i entre plors va abraçar el atmaller. Fil•lis convertida en atmaller es va alegra de que el seu amor ha tornat i a fet que l’atmaller es cobris de flors molt maques per fer-li entendre el príncep que l’estima. Cada any en la època de la mort de la princesa l’atmaller perdia fulles i en l’època de la trobada amb el príncep es cubria de fulles i després li apareixien les atmelles.\nRabab 3 febrer 2010 at 11:28\nQue bonic es aquest poema.\nFil•lis es mor d’amor. La van enterrar i a sobra de la seva tomba va créixer un atmaller sense fulles.\ncapitol 28 febrer 2010 at 17:35\nEn sabeu de cap llibre que relati aquesta història?\nTot el que he trobat son cinc línees, i ja, final.\nMargalida Capellà Soler Post author 1 març 2010 at 06:35\nCapitol, fa dos anys en aquest mateix bloc vaig recrear la història a Fil·lis i Demofont a partir de diferents escolis i textos grecs, entre els quals em vaig basar en les informacions de Tzetzes, Apol·lodor, Ovidi i Higí.\nOriol García 6 juliol 2010 at 15:52\nAquesta cançó de Maria del mar Bonet, fa referència al mite de Fil•lis i Demofont.\nM’ha recordat un aspecte que fa referència a les aventures d’Ulisses, cuan una enamorada está desesperada per a que torni el seu amor… EM RECORDA A PENÉLOPE. Penélope, en les aventures d’Ulisses, també es una dona fidel que está esperant a que Ulisses torni de la guerra de troia i de totes les aventures que pasa fins que torna a les seves terres!\nmacias.gene2010 24 febrer 2012 at 08:20\nm’agrada mes la lletra que la canço pero esta molt be la vritat es curios com s’agafam mites antics per fer noves cançons per aixo dic que aquesta llengua no es cap morta ni res !!!!\nAndrea Balart 24 febrer 2012 at 08:35\nSalve! aquest poema penso que parla de dafne la ninfa que va ser perseguida per Apolo quan Cúpido li va llençar una fletxa. Dafne va demanar que el seu pare l’ajudès i aquest la va convertir en arbre.\nAndrea Balart 24 febrer 2012 at 08:41\nSalve! em penso que m’he equivocat pensava que es tractava de dafne però veig que es tracta de Filis i demefont.\nPaula Pla 24 febrer 2012 at 08:58\nMaria del Mar Bonet s’ha inspirat en el mite de Fil•lis i Demofont.\nEs una història trista però a la vegada bonica:)\nmacias.gene2010 27 febrer 2012 at 18:03\nel mite de fil-lis i demofont la vritat es una canço molt trista per aixo no m’agrada pero esta molt be perque explica molt be el aquest mite de desamor!\nMarta Bautista 28 febrer 2012 at 12:10\nmi també m’agradat més el text que no pas la cançó! Maria del Mar Bonet s’ha insipart en el mite de Fil·lis i Demofont!!\nNatalia Espejo 28 febrer 2012 at 12:16\ngomez.luque2011 1 març 2012 at 08:21\nAquesta cançó fá referencia a el mite de fil.lis i demofont.\nÉs una cançó molt bonica, però a la vegada es trista, ja que és de desamor.\nirina 1 març 2012 at 08:50\nAquesta cançó és molt bonica, crec que fa referència al mite de Fil·lis i de Demofont.\nNoelia Vargas 1 març 2012 at 18:53\nM’ha agradat més la lletra que no la cançó i crec que fa referència al mite de Fil.lis i de Demofont.\ntinker.tomas2010 2 març 2012 at 08:14\nLa cançó és maca, però prefereixo la lletra.\nEl mite és de Fil·lis i de Demofont, dos enamorats en la època de després de la guerra de Troia.\nEva Serrano 4 març 2012 at 17:23\nTant la foto com la lletra de la cançó són molt boniques.\nFa referència al mite de Fil·lis i Demofont.\nEva Perez 5 març 2012 at 12:15\nmolt bonica la cançó i la foto i fa referència al mite de Fil.lis i Demofont.\nhuete.victor1020 8 març 2012 at 08:45\nEl mite es el de Fil.lis i Demofont. La veritat es que le lletra no m’acaba de agradar\nNaim 9 març 2012 at 08:48\nBonica història de Maria del Mar Bonet, és una història molt trista.


Declara al jutjat el primer ferit en les càrregues policials per l'1-O a Lleida - Diari Jornada\nEl primer ferit de les càrregues policials per l'1-O a Lleida, Gerard Dago, a les portes del jutjat de Lleida, abans de declarar al jutjat d'instrucció 4, amb la seva advocada, Ester Sancho. (ACN)\nDenuncia que la policia els va fer fora de manera «violenta» i que li van luxar l'espatlla esquerra\nDeclara al jutjat el primer ferit en les càrregues policials per l'1-O a Lleida\n| 13 de juny, 2018 - 11:55\nEl primer ferit a causa de les càrregues policials de l'1 d'octubre a Lleida ha declarat aquest dimecres al jutjat d'instrucció número 4 de Lleida. És Gerard Dago, un lleidatà que l'1-O feia cua per votar al col·legi de Benestar Social de la capital del Segrià, el primer lloc on va actuar la policia a la ciutat de Lleida. Dago denuncia que els van fer fora de manera «violenta» i que li van luxar l'espatlla esquerra. En total hi ha 15 causes obertes en què estan representades 62 persones afectades per les càrregues policials de l'1 d'octubre als col·legis electorals de la ciutat de Lleida, Ponts (Noguera) i Soses (Segrià). Són els casos que gestionen des de l'Associació d'Advocats per la Democràcia de manera gratuïta. Aquests casos els estan investigant en quatre jutjats lleidatans; el jutjat d'instrucció 1, 2 i 4 de Lleida i el jutjat d'instrucció de Solsona.\nEl col·legi de Benestar Social va ser el primer que va rebre càrregues policials a Lleida. Eren les 9.10h quan la policia nacional van irrompre de manera «violenta i desproporcionada» contra uns veïns «pacífics», ha explicat l'advocada Ester Sancho, encarregada del cas de Gerard Dago. Ell va ser la primera víctima, afegeix, però hi ha 27 querellants en total només en aquell col·legi. «No tots declararan al jutjat, però en el cas del Gerard, el jutge ha volgut escoltar en primera persona el cas de més gravetat», ha afegit.\n«Vam ser arrancats de manera violenta i em van luxar l'espatlla esquerra», ha dit el Gerard Dago, que va estar un mes i mig de baixa. Dago ha explicat que estaven fent cua a la porta i els van començar a estirar. «Va ser el primer col·legi on van actuar i no sabíem que podia passar això, que ens traguessin de manera violenta i amb cops». «Anaven amb mala fe», ha assegurat, perquè «em pegaven cops i un d'ells em va retòrcer el braç amb molta força». Després de l'agressió, ha relatat, li va costar molt descansar bé perquè dormia de costat esquerra perquè està operat de l'espatlla dreta. «Vaig sortir disparat pel terra 5 o 6 metres i em costarà molt oblidar» els fets de l'1-O, ha declarat.\nTambé hi ha una querella presentada per l'Associació d'Advocacia per la Democràcia a Lleida, contra la subdelegada del govern espanyol a Lleida, Inma Manso; el coronel de la Guàrdia Civil, Diego Pérez de los Cobos; així com contra comandaments intermitjos. La van interposar el 20 de març de 2018 i encara està en tràmit.


Fa 10 anys que vaig començar amb aquesta àrdua tasca que per a algunes famílies suposa triar un centre educatiu i en porto cinc. Molts centres recorreguts de diferents perfils i sistemes educatius. Triar un centre és una tasca complexa i ho és perquè tots són iguals. Només cal recórrer les seves pàgines web. Tots ofereixen els mateixos missatges. Diran que per a ells l’important és l’alumne, però cap s’ocuparà d’avaluar-ne seu perfil. Ens parlen de “desenvolupar el seu potencial”, però els seus docents no estan formats per orientar-lo la cap a aquesta tasca. Diuen que personalitzen, però el seu personal trencada buscant sempre a el més barat. Lluiran una llista de valors que tots els seus alumnes han de desenvolupar, però mai sabràs quin treball específic es fa en aquesta direcció. Tots presumiran dels programes als quals pertanyen, per descomptat idiomes, tecnologies i instal·lacions; pocs de com els seus alumnes s’han transformat gràcies a la seva intervenció. N’hi ha que a més t’ofereixen un llistat de les seves normes, amb el clar missatge d'”absteniu-vos rebels” i per descomptat de les extraescolars i activitats esportives. Aquestes pàgines web s’assemblen molt al contingut que es pot trobar en aquests clubs socials privats. En efecte això és el que fem, triar un club social de què formar part.\nBy Editor|2020-09-08T09:29:26+00:00September 6th, 2020|Col·laboracions|1 Comment\nMaría Ángeles September 8, 2020 at 5:13 pm - Reply


activitats > ciclo-de-debates-coloquio\n2015-03-23 - CICLE DE DEBATS-COL·LOQUI\nÈPOCA DE CANVIS, O... CANVI D’ÈPOCA?\nDe les protestes a les propostes.\nEn els darrers anys, el capitalisme especulatiu esta trencant unilateralment totes les regles del pacte entre el capitalisme industrial i les classes populars, que ha permès que els països occidentals hagin conegut l’etapa de majors avenços socials, laborals, de llibertats, de drets, etc., de la ma de l’esquerra democràtica i que alhora ha estat factor d’estabilitat per superar les conseqüències de les guerres i per servir de mur de contenció a possibles conflictes de classe i radicalismes polítics.\nDavant d’aquesta nova situació, l’esquerra democràtica, (socialdemòcrata o eco-socialista), no està sabent dona la resposta que els ciutadans necessiten, i aquests tenen la percepció que els partits tradicionals son instruments anquilosats en el passat, o que estan més preocupats per la defensa del seus interessos i de la seves quotes de poder... I que dediquen més esforços als seus problemes interns i a picabaralles de lideratges, que als problemes dels ciutadans.\nCom a conseqüència de tot això, s’està produint una mobilització social important. La ciutadania està passant de la indignació, les marees, les plataformes, etc., a organitzar-se per a donar la batalla amb els mateixos instruments de la política tradicional que rebutgen... les eleccions!!! Diversos son, però, els interrogants que es plantegen:\n-Es volen canviar “les polítiques”, o també la manera de fer política?\n-És impossible la transformació dels partits tradicionals feta des de dins dels mateixos?\n-Per què aquestes mobilitzacions d’ara?\n-Per què aquest canvi d’estratègia o de instruments?\n-Quin pot ser el futur d’aquesta “nova mobilització/pressa de consciència” social?\n-La “nova esquerra” està sabent mobilitzar; governar però, pot ser una altra cossa. Fins quin punt podrà\ncomplir les propostes fetes per a la mobilització?\n-A quins escenaris de frustració ens podrien portar els possibles incompliments?\n-Com pot reaccionar el poder econòmic-financer davant d’aquest desafiament nou?\n- Son compatibles els postulats socialdemòcrates de benestar amb l’actual capitalisme financer?\n23 març JOSEP Mª VALLÈS. Catedràtic Emèrit de UAB\nCoordina i modera: Joan Torres. Enginyer i politòleg.\nMuseu de L’HOSPITALET - Espai L’HARMONIA , (c/Xipreret), a 19.30 h.\nCicle de Patrimoni industrial\nActe central Dia de la Poesia


Ajuntament de Malgrat de Mar/Preinscripció al Curs 'La feina de cercar feina: el procés de selecció'\nData i hora oficials: 18/06/2021 17:30\nPreinscripció al Curs 'La feina de cercar feina: el procés de selecció'\nPreinscripció per a poder participar del Curs ‘La feina de cercar feina: el procés de selecció’. L’objectiu del curs és donar a conèixer el procés de selecció, situant l’entrevista com a eix central i part essencial del procés, ajudant a desenvolupar les competències clau que permeten superar de forma positiva un procés de selecció.\nDemandants d'ocupació inscrits a la xarxa de Serveis Locals d'Ocupació - XALOC - que vulguin adquirir, desenvolupar i millorar les seves competències de comunicació, gestió de les entrevistes de feina i altres mètodes de selecció, per tenir més opcions d'inserció laboral.\nLes persones inscrites al curs se'ls informarà per correu electrònic el 25 de maig.\nDel 13 al 19 de maig de 2021\nData i hora de la darrera actualització d'aquest contingut: 10-05-2021 12:14


Eudald Carbonell, Julià de Jòdar, Bernat Joan, Jordi Pesarrodona o Pep Andreu, entre els signants\nBarcelonaEudald Carbonell, Julià de Jòdar, Pep Riera, Blanca Serra, Carles Solà, Bernat Joan, Hèctor López Bofill, Jordi Pesarrodona o l'alcalde de Montblanc i exdiputat al Parlament Pep Andreu, que precisament avui s'ha donat de baixa de la formació republicana. Aquests són alguns dels noms d'un grup d’històrics independentistes d’esquerres que es mouen entre la CUP i ERC i que reclamen ara crear una organització unitària al voltant de l'expresident Carles Puigdemont. Els sotasignats aposten per "una entesa ideològicament transversal" que "articuli i superi" les formacions actuals sense concretar, però, si es vol que es presenti a les pròximes eleccions.\nEn el manifest, que es presentarà dissabte a l'Ateneu Barcelonès, els seus promotors demanen que l’independentisme traci una estratègia conjunta al voltant de "la línia que menen Carles Puigdemont, Toni Comín, Clara Ponsatí i el Consell per la República". "El president Carles Puigdemont simbolitza la persistència del compromís col·lectiu amb la causa de la independència, i el Consell per la República n'és l'expressió institucional embrionària", afirmen defensant clarament la via impulsada per l’exili a l'hora d'internacionalitzar el conflicte.\nDavant la repressió de l'Estat i per superar "l'estancament i el retrocés cap a l’autonomisme" que, a parer seu, transita l'independentisme, els sotasignats advoquen per la unitat per dibuixar un nou full de ruta. Un atzucac que només es pot superar per una entesa "susceptible d’aplegar la majoria social i política que identifica la catalanitat, la prosperitat, la llibertat i la millora de les condicions de vida i de treball amb la consecució d’un estat propi: la República Catalana".\nAmb aquest objectiu s'ha convocat una "assemblea oberta" per al 29 de març a Barcelona, en què podria gestar-se la creació d'aquesta nova organització política independentista que pretén superar la lògica dels partits. Aquesta iniciativa arriba en ple procés de reorganització interna de l'espai neoconvergent, quan la marca electoral Junts per Catalunya (JxCat), el PDECat, la Crida Nacional de Jordi Sànchez i altres grups d'independents com Acció per la República han de definir la seva articulació de cara a les pròximes eleccions catalanes.\nManifestos anteriors de suport a l'expresident\nNo és el primer manifest que se signa en suport a Puigdemont. Alguns d'aquests signants –com Carbonell, Riera o Josep Guia, un dels fundadors del PSAN– ja van mostrar el seu suport a la candidatura de l'expresident 12 dies abans de les eleccions europees del 26 de maig del 2019. Aleshores, l’expresident balear Cristòfol Soler, la cantautora Maria del Mar Bonet, l’escriptora Isabel-Clara Simó, les actrius Lloll Bertran, Txe Arana i Pepa Arenós, l’economista Jordi Galí o l’empresari Joan Canadell –un dels que liderava la llista independentista que s’ha imposat a les eleccions a la Cambra de Comerç de Barcelona– van subscriure que la llista de Puigdemont i els exconsellers Toni Comín i Clara Ponsatí és la que "més molesta" a l'Estat i que per això, en un primer moment, la Junta Electoral Central va decidir excloure'ls.\nPrèviament un centenar d'intel·lectuals i polítics de l'escena catalana van reclamar tornar a investir l'expresident, "destituït il·legalment amb matusseres maniobres polítiques i jurídiques", el mes de març del 2018. Entre els signants s'hi trobaven destacades figures del panorama polític, com l'exvicepresident del Govern Josep Lluís Carod-Rovira; el flamant vicepresident de l'ANC, Pep Cruanyes, i l'escriptora Liz Castro. El manifest també comptava amb el suport de rellevants personatges del món de la dramatúrgia, com el director Joan Lluís Bozzo i l'escriptor Joan-Lluís Lluís, així com diversos professors i juristes, que sentenciaven que "ningú no pot dubtar que és un home de profundes conviccions republicanes que, durant el seu mandat, ha assumit amb coratge els valors i principis de democràcia i progrés".\nCarles Puigdemont Consell per la República


moianès.net, el portal del Moianès i rodalies - Activitats del Moianès - octubre 2009\nMoianès: Activitats del Moianès - octubre 2009\nEnviat el Divendres, 02 d'octubre a les 19:08:02 per Redaccio\n• Divendres 2 d’octubre\n- Castellterçol. Tots els divendres a les 9h del vespre a l’Escola Ramona Calvet, Curs de Country nivell mitjà, a càrrec de Rosamari Costa.\n- Moià. A 2/4 d’11h del vespre a l’Aud. St. Josep, Concert de Jazz amb Tom Johnson Shark.\n- Santa M. d’Oló. A 2/4 de 9h vespre al Pavelló, Inauguració de la Penya Blaugrana i sopar.\n• Dissabte 3 d’octubre\n- Calders. A les 6h de la tarda al Centre Cívic, projecció La sal de la mort i debat.\n- Castellterçol. A les 10h del vespre al Centre Espai Escènic, Bibliobús de blues amb Big Mama (recital musical i narratiu sobre el blues i el jazz)\n-Moià. Al Circuit Verd de Moià, 33a Edició de les 24 Hores de Moià.\n- Santa M. d’Oló. A les 6h tarda al Centru, Xerrada Com fer adob de la matèria orgànica.\n• Diumenge 4 d’octubre\n- Castellterçol. XVIII Concurs de Gos d’Atura de Castellterçol i Castellcir. A les 9h matí al camp de proves, Esmorzar pels pastors. A 2/4 d’11h a la Ctra. Castellcir, Concurs de gos d’atura i actuació de l’Esbart Rosa d’Abril amb tres danses catalanes.\n- Santa M. d’Oló. A les 9'30h matí, Pedalada popular. A les 5h tarda al Camp de futbol, FC Oló vs Berga CE.\n• Dilluns 5 d’octubre\n- Castellterçol. Els dilluns de 2/4 de 10h a les 11h de la nit, Balls de Saló nivell avançat.\n- Moià. De 2/4 de 6h a 2/4 de 8h de la tarda a la Biblioteca, Taller de tallers: pilotes de malabars (a partir de 5 anys). A partir del 5 d’octubre, tots els dilluns a l’Ateneu la Pólvora a 2/4 de 6h de la tarda, Trapezi per a nens, a les 7h de la tarda, Avançat de trapezi i a 2/4 de 9 del vespre, Iniciació al trapezi per a joves i adults.\n• Dijous 8 d’octubre\n- Castellterçol. Els dijous de 2/4 de 10h a les 11h de la nit, Balls de Saló Nivell Intermig.\n- Moià. Els dijous a les 9h del vespre a Mas Vilarrasa, curs de Country nivell mitjà – avançat.\n• Divendres 9 d’octubre\n- Castellterçol. De 2/4 de 10h a les 11h del vespre al Centre Espai Escènic, Assaig de la Coral de Castellterçol obert a tothom.\n• Dissabte 10 d’octubre\n- Calders. Durant tot el dia a CACIS El Forn de la Calç, Primer “Encontres”, 4 Eco-artistes.\n- Castellterçol. Els dissabtes de 2/4 de 6h a les 7h, Balls de Saló Nivell iniciació. I de les 7h a 2/4 de 9h del vespre, Balls de Saló Nivell Intermig. I de 2/4 de 9h a les 10h, Balls de Saló Nivell avançat. I al Castell de Castellterçol, Concert de Combinat Doble amb Eduard Miralles i Andreu Vilar- Juanola.\n- Sant Quirze Safaja. 9a Fira Moianès Turisme i Lleure. A Puig d’Olena: A 2/4 de 5h de la tarda, Ballaruga i pessigolles amb Pep Puidemont; A 2/4 de 6h de la tarda, Partit de futbol sala femení Selecció del Moianès; A continuació, Xocolatada popular; Durant la tarda, visites a l’entorn de Puig d’Olena; A 2/4 de 7h de la tarda, Taula rodona amb la participació de Xavier Roig, Leopoldo Abadia, Mn. Antoni Pladevall i Griselda Guiteras com a moderadora; Iper acabar, degustació Tasta’m – Productes del Moianès.\n• Diumenge 11 d’octubre\n- Castellcir. A 2/4 de 10h del matí des de la Quintana, X Pedalada Popular.\n- Castellterçol. A les 11h del matí al Castell, Festa de l’Ermita del Remei, tradicional aplec del Remei. Missa a l’ermita, cant dels goigs i rifa de coques amb la virola. Explicació de les excavacions i exposició de les eines del camp en miniatura del Sr. Pere Carbonés.\n- Sant Quirze Safaja. 9a Fira Moianès Turisme i Lleure. A les 8h del matí, 2a Pedalada popular del Moianès, sortida a 2/4 de 9h a la Pl. Moianès. A les 8h, caminada, sortida des de l’escola. A les 10h, obertura de la Fira. A 2/4 de 12h a la Pl. de l’església, 2a Trobada de Gegants del Moianès. Cercavila fins al Parc de l’aigua i Ballada de Gegants. Al Parc de l’Aigua: A les 12h, Inauguració de la Fira; A la 1h, actuació dels Falcons de Castellcir; A 2/4 de 5h, animació infantil; De 2/4 de 6h a 2/4 de 7h, taller de malabars amb Despertaespurnes; De 2/4 de 6h a 2/4 de 7h, joc “Portem la pau al món”; A 3/4 de 6h, actuació de l’Escola de Dansa de Moià; A 3/4 de 7h, actuació del grup The Red Light District; A 2/4 de 8h, actuació del grup Showarma; A 2/4 de 9h del vespre, castell de focs.\n• Divendres 16 d’octubre\n- Moià. Jornada d'intercanvi entre la gent gran de Moià i Piera. A les 6h de la tarda a la Biblioteca, Contes de gorres a càrrec d'Anna Selga. A 2/4 de 10h del vespre a Can Carner, conferència La Guerra del francès a les comarques centrals de Catalunya a càrrec de Maties Ramisa.\n• Dissabte 17 d’octubre\n- Moià. Els dissabtes fins el 29 de novembre al Local dels Pessebristes, Curset de pessebrisme nivell d’iniciació. A 2/4 de 10h del vespre a l’Auditori Sant Josep, projecció de Agustina de Aragón (ESP 1950).\n- Santa Maria d’Oló. A 2/4 d’11h del matí, FS Oló vs FS Gelida Industrial (benjamins). A 2/4 de 12h del matí, FS Oló vs Gelida Industrial (alevins). A les 6h de la tarda, FS Oló vs L’esclop Brasil.\n• Diumenge 18 d’octubre\n- Santa Maria d’Oló. A les 4h de la tarda al Camp de futbol, FC Oló vs Puigreig CE.\n• Dimecres 21 d’octubre\n- Castellterçol. A les 8h de la tarda al Bosquet de Can Sedó, Com t’imagines un espai pels joves?- tallers participatius amb entitats i associacions de gent jove.\n• Dijous 22 d’octubre\n- Castellterçol. A 2/4 de 6h de la tarda al Bosquet de Can Sedó, Com t’imagines un espai pels joves?- tallers participatius amb joves de 16 a 18 anys.\n- Moià. Jornada d'intercanvi: La gent gran de Sant Quintí de Medina visita Collsuspina i l'Estany.\n• Divendres 23 d’octubre\n- Castellterçol. Curs “Els bolets al bosc i a la cuina”: A les 7h de la tarda al Centre Espai Escènic, Els bolets al bosc. A les 8h tarda, Els bolets a la cuina a càrrec de Núria Duran i Montserrat Jordà.\n- Moià. A les 6h de la tarda a la Biblioteca, Manat de contes a càrrec de Marta Esmarats. A 2/4 de 10 del vespre a Can Carner, conferència La Guerra del francès al Moianès a càrrec d' Antoni Moliner.\n• Dissabte 24 d’octubre\n- Calders. A CACIS El Forn de la Calç, Territori 0.\n- Castellcir. A les 7'30h del vespre a la Sala d’Actes de l’Ajuntament, Correllengua.\n- Castellterçol. Festa del Bolet i les Herbes Remeieres. A les 9h matí des de la Pl. Vella, Sortida popular per anar a buscar bolets. A les 19h a la Biblioteca, Inauguració 31a exposició de bolets a càrrec de R. Pascual. A les 20h l'Espai Escènic, Presentació del llibre Guia d’arbres per a nois i noies de Ramon Pascual, a càrrec de J. Carbó i R. Pascual.\n- Moià. A les 4h de la tarda al Circuit Verd, 4 hores de resistència BTT- 1a Marxa Nordic Walking Moianès. A les 9h del vespre a l’Auditori St. Josep, Concert de Marko Sevarlick.\n- Santa Maria d’Oló. Al Centre Recreatiu, Festa dels que fan 50 anys.\n• Diumenge 25 d’octubre\n- Castellterçol. Festa del Bolet i les Herbes Remeieres. De les 10h a les 2h del migdia al casc antic de la vila, Fira amb parades al carrer dels botiguers del poble i firaires. A partir de 2/4 de 12h del matí a la Pl. Vella, 3a degustació de bolets. D'11h a 2h i de 5h a 7h de la tarda a la Biblioteca, Exposició de bolets de Ramon Pascual.\n- Moià. A les 6h de la tarda a l’Auditori Sant Josep, projecció de Orgullo y pasión (USA 1957).\n- Santa Maria d’Oló. Al matí, Caminada. A 3/4 de 4h al Camp de futbol, FC Oló vs Vilada CE.\n• Dilluns 26 d'octubre\n- Moià. A les 8h del vespre a la Biblioteca, Tertúlia Club de lectura sobre Hamlet de Shakespeare, conduïda pel professor i especialista teatral Francesc Foguet.\n• Dimecres 28 d’octubre\n- Castellterçol. A les 20h a la Biblioteca, Debat del llibre La concessió del telèfon d’Andrea Camilleri.\n• Divendres 30 d’octubre\n- Moià. A 2/4 de 10h del vespre a Can Carner, conferència L’estada del baró de Maldà a Moià 1808-1809 a càrrec de Vicenç Pascual.\n• Dissabte 31 d’octubre\n- Calders. A 2/4 de 5h de la tarda a la Plaça, Castanyada. Durant tot el dia i fins les 8h de la tarda a CACIS El Forn de la Calç, Docu-Mental 09 Mèxic a Cacis – Concert.\n- Moià. A les 8h del vespre, anada al teatre a veure Hamlet, apunteu-vos a la Biblioteca. A la Plaça Major, Castanyada. A 2/4 de 10h del vespre a l’Auditori Sant Josep, projecció de Goya en Burdeos (ESP-ITA 1999).\n- Santa Maria d’Oló. A 2/4 d’11h del matí al Camp de futbol, FS Oló vs FS Olesa, a 2/4 de 12h del, FS Oló vs CF Barceloneta i a les 6h tarda, FS Oló vs Guardiola UD.\nCastellterçol. 24 i 25 d’octubre a la Biblioteca, Exposició de bolets a càrrec de Ramon Pascual.\nMoià. A la Biblioteca: Fins el 10 d'octubre, exposició Esportistes catalanes del s.XX amb esportistes dels voltants de Moià; Del 5 al 24 d'octubre, exposició 25 anys del grup de teatre La Cadira; Del 26 d'octubre al 2 de novembre, exposició Mira'm amb uns altres ulls.\nSanta Maria d’Oló. Dissabte 31 d’octubre al Centre Recreatiu, El món del bolet.\nTallers, cursos i conferències. Setembre – desembre 2009. Informa-te’n al 93 830 14 18.\nMoià. De dimarts a diumenge obert de 10h a 2/4 de 2h del migdia i de 4h a 7h de la tarda. Fins el 31 de desembre,\nentra al Toca Toca! una sala temporal per descobrir la Prehistòria i en Rafel Casanova amb jocs i activitats.\nCastellterçol. De dimarts a diumenge obert de 10h a 2/4 de 2h del migdia i de 4h a 7h de la tarda.\nCastellterçol. Dissabtes i diumenges de 10h a 2/4 de 2h del migdia.


“Milers d’empreses no resistiran la crisi” | Eva G. Pagán | Barcelona | Economia | El Punt Avui\n“Milers d’empreses no resistiran la crisi” “Milers d’empreses no resistiran la crisi” “Milers d’empreses no resistiran la crisi” “Milers d’empreses no resistiran la crisi” + “Milers d’empreses no resistiran la crisi” E-mail\n“Milers d’empreses a Catalunya es trobaran que no podran assumir la càrrega salarial ni els crèdits per falta d’activitat i hauran de tancar”\n“El tancament total permetria controlar i planificar”\nJoan Canadell , president de la Cambra de Barcelona ORIOL DURAN.\n“Milers d’empreses no resistiran la crisi” “Milers d’empreses no resistiran la crisi” “Milers d’empreses no resistiran la crisi” “Milers d’empreses no resistiran la crisi” “Milers d’empreses no resistiran la crisi” E-mail\nDirectius sèniors assessoren les empreses.\nUna seixantena de voluntaris de l’entitat Asencat treballen amb les Cambres de Comerç catalanes per oferir consells i estratègies de gestió a aquelles empreses que passen per moments de dificultat a causa de la crisi de la Covid-19. L’objectiu és que hagin de tancar definitivament el mínim possible, tot i que Canadell reconeix els greus problemes que travessen moltes societats. Només en el primer dia del servei operatiu s’hi van atendre més de 130 empreses.\nEmpresaris de Wuhan ens han explicat que fins que no es va aturar tot no es va poder frenar el virus\nEl que la Cambra vol és que cap empresa –o el mínim– faci concurs de creditors per culpa de la crisi de la Covid-19\nReclòs a casa en un confinament en què confia plenament per minimitzar els contagis, Joan Canadell (Barcelona, 1967) prioritza les vides humanes per sobre de l’economia però reconeix que moltes empreses patiran els efectes devastadors de la crisi de la Covid-19. Partidari d’un confinament total, com el d’Igualada o la regió xinesa de Wuhan, però per tot Catalunya, creu que l’aturada més intensa de l’activitat productiva revertirà en un benefici de salut pública i econòmic a mitjà termini.\nHavíem viscut mai una crisi com aquesta?\nLa nostra generació, no. Els efectes de la crisi veurem si són superiors o no als de la crisi del 2008, això encara ho haurem de veure. És una crisi diferent: aquella es va produir d’una forma menys sobtada que l’actual i la sortida va ser molt lenta. La crisi de la Covid-19 s’ha produït de cop i la sortida esperem que sigui també de cop. Però hi ha encara molts interrogants.\nDefinitivament, no. Ni des del punt de vista sanitari ni de la mateixa societat, que viu molt al dia, ni tampoc en l’àmbit empresarial, on es funciona a base de crèdits. No ens plantejàvem que pogués passar una cosa tan sobtada i no estàvem preparats.\nLes administracions han respost com s’esperava?\nAixò va una mica per barris, però hi ha hagut una fallada a escala planetària. La Xina va viure això fa dos mesos i el que estranya és que cap país no en prengués nota. Aquí tothom ha fallat. Dit això, si comparem les mesures que ha pres l’Estat espanyol, que és qui té les plenes competències al nostre territori, i les que han pres altres països, és obvi que des del nostre punt de vista ho estan fent malament. O d’altres ho estan fent millor. La Generalitat té els recursos que té i la limitació de competències que té, però almenys pel que fa a l’estratègia del que cal fer estem totalment d’acord amb el plantejament del president Torra que el que cal és l’aturada total, amb excepcions, de l’activitat empresarial.\nAltres organitzacions empresarials no ho veuen així...\nNosaltres vam tenir el nostre debat dins la Cambra i també hi havia algú partidari del confinament parcial i finalment hem considerat de forma consensuada que el millor és el confinament total. Pensem que si no s’acaba aturant-ho tot la malaltia ho farà aturar de manera més desordenada perquè no es podrà controlar. Sense planificació, perquè la malaltia decideix finalment qui para –perquè té infectats– i qui pot continuar, tot és més complicat. Al final també ens basem en l’experiència d’empresaris de Wuhan, a la Xina, amb qui hem tingut contacte, i que ens han explicat que fins que no van aturar-ho tot la pandèmia no va frenar. A Wuhan es va aturar pràcticament tot durant dues setmanes i es va reprendre l’activitat de forma molt gradual. Són dos o tres mesos en què tot es fa de forma molt coordinada. Hem d’assumir finalment que un mes d’aturada no és cap drama. Pràcticament totes les empreses paren un mes de vacances a l’any. Enguany seria com unes vacances avançades.\nHi ha sectors que no paren mai.\nÉs cert, però les conseqüències de no parar durant un mes podrien ser que el problema, també de les cadenes de subministrament, s’allargués durant tres mesos.\nTambé es plantegen excepcions al confinament total.\nSí, el sector sanitari i l’alimentari en tota la cadena, que pot ser molt ampla. Fins i tot les empreses que fan les tintes per a les empreses que fan l’embalatge dels productes alimentaris. Però potser treballant a un torn en tenen prou i no han de treballar els tres torns. Seria tota la cadena, però per atendre les necessitats d’allò que és essencial. Això és clau i també per a qui té comandes en viu i les podria perdre. Hi ha algunes excepcions, però no gaires més.\nConsidera que són les empreses petites, els autònoms i els treballadors els que fan l’esforç més gran o ara s’arremanguen tots?\nÉs un problema global. El sector de l’automòbil és un sector que ha parat gairebé al 100%. I la moda i el tèxtil. La crisi afecta tothom, petits, gran i mitjans. És clar, l’autònom que viu de 2.000 euros al mes, si de cop i volta es queda sense això, es queda en res. I les empreses grans a vegades estan millor finançades –però tampoc– o tindran més possibilitats d’accedir a un crèdit. Però jo crec que aquesta crisi no discrimina petits i grans i ens afectarà tots.\nEls ajuts a pimes i autònoms són suficients?\nNo, no, són del tot insuficients. Des del primer dia vam dir que era important tenir liquiditat i, de moment, per la informació que tenim, els bancs no estan donant els crèdits sense limitació, demanen garanties i, per tant, sembla que la liquiditat que necessiten les empreses i les pimes no seran suficients. No és només un tema de liquiditat, sinó que a les empreses amb pèrdues cal ajudar-les i no és el mateix sectors com el turisme i la restauració, que han tancat al 100%, que sectors industrials que encara mantenen una part de l’activitat. S’hauran de fer ajudes directes a molts sectors perquè si no es fa no se’n sortiran.\nCaldrien mesures per al ‘durant’ i per al ‘després’?\nAlgunes mesures coincidiran en el temps, en el durant i en el després, però el que caldria, insisteixo, és un tancament total de dues o tres setmanes i després una recuperació de dos o tres mesos. Després ja veurem quines empreses poden aguantar i quines no i això és el que preocupa la Cambra de Comerç. El que volem és que cap empresa faci concurs de creditors per culpa de la crisi de la Covid-19. Per decret no es podrà fer concurs durant dos mesos de l’estat d’alarma, però després ja veurem. El que hem de mirar és que cap empresa hagi d’arribar a aquest punt, o les mínimes possibles. Hem posat un canal en el web d’entrada de consultes en aquest sentit, amb un equip de seixanta assessors de l’Associació de Sèniors de Catalunya per a l’Orientació del Talent Emprenedor (Asencat), experts en el tema financer. Dimarts el vam posar en marxa i només en un dia, sense publicitat, va rebre més de 130 consultes d’empreses, de les quals una vintena van plantejar que la situació és molt dura i intuïen que poden acabar en concurs de creditors. Els oferim les recomanacions dels experts en l’àmbit econòmic de l’empresa per assessorar-los i evitar que això passi. Malgrat que sabem que el més important són les persones, també hem de saber quantes empreses estan en situació de preconcurs o de concurs i necessitaran ajuda. Aquestes són les primeres que haurem d’ajudar a fons perdut. No tenim una capacitat extraordinària, però de moment tenim seixanta voluntaris.\nAquest servei funciona des d’aquesta setmana?\nSí, dilluns vam tenir la idea al Consell de Cambres, perquè és un tema de les 30 Cambres de Comerç de Catalunya; ho vam gestionar dimarts i des de llavors està en marxa.\nS’estima quantes empreses es trobaran en aquesta situació?\nEncara no ho sabem, tot i que ho hem començat a preguntar amb les Consultes Cambra. Però amb el decret del govern espanyol, algunes empreses no poden fer l’expedient de regulació temporal (ERTO) perquè no es considera un sector afectat i realment tenen moltes dificultats per treballar, o no tenen comandes i no poden fer front als pagaments. O empreses que, malgrat l’ERTO, tres o quatre mesos no els poden aguantar, per despeses de lloguer o d’hipoteca o del que sigui. D’aquestes empreses, n’hi haurà milers a Catalunya. Haurem de mirar quantes d’aquestes es podran salvar i el nostre objectiu és que cap empresa tanqui pel coronavirus.\nQuin és l’ànim dels empresaris en aquests moments?\nEn general, el que veig és un sentiment positiu, de lluita, de solidaritat i de responsabilitat. Només per consum de carburant, en la darrera setmana ja s’ha venut un 70% menys, fet que mostra quantes empreses han decidit parar i quants treballadors es queden a casa. Tots els empresaris amb qui parlo estan a favor de parar per aturar també l’expansió del virus i això ens demostra el grau de responsabilitat tan alt. I també hi ha un sentiment de lluita, de pensar que tirarem endavant. No és optimisme; també hi ha frustració per no poder fer més.\nEl Punt Avui. Girona 27-03-2020, Pàgina 10\nEl Punt Avui. Nacional 27-03-2020, Pàgina 10


S'estan mostrant les entrades d'aquesta data: de juny 11, 2021\nGoigs al Sagrat Cor de Jesús. Moià (Moianès, Barcelona).\nMoià Sagrat Cor\nGoigs a sant Joan de Déu patró del Cos de Bombers. Barcelona (Barcelonès, Barcelona).\nBarcelona Joan de Déu (sant)


L'expresident Clinton, ara reinvindicat\nAMY CHOZICK THE NEW YORK TIMES / KAYONZA (RUANDA) Actualitzada el 06/09/2012 00:00\n260x366 Bill Clinton es dedica ara a la filantropia i viatja arreu del món per visitar projectes de la seva fundació. / COMISSIÓ EUROPEA Bill Clinton es dedica ara a la filantropia i viatja arreu del món per visitar projectes de la seva fundació. / COMISSIÓ EUROPEA\nBill Clinton no podia parar de parlar de la soja. Durant tot el sopar a Kigali, acompanyat d'un bon grapat d'exassessors polítics i donants adinerats, va recitar el preu de la soja ("Fins ara mai havia superat els 8 dòlars, i ara està a 16") i va exaltar les seves virtuts com a cultiu miraculós ("Pots fer-la créixer amb només una fina capa de terra"). L'endemà ell i la seva filla, Chelsea, van fer un tour per una futura planta de processament de soja a la capital de Ruanda, trepitjant la terra vermella de la zona en construcció, als peus d'un turons de verd boirós. Clinton va treure's d'un cop una mosca que li perseguia l'ull just abans de predir que les demandes es dispararan. "Els xinesos no poden beure llet, per tant, depenen de la soja", va dir.\nPerò quan el gerent de la planta li va demanar de tornar-hi l'any vinent, quan la producció ja donarà feina a uns 1.400 agricultors, Clinton va capgirar ràpidament la situació i la va redirigir cap al seu futur. "Jo sóc més gran que tu", va respondre-li. "Tot dependrà de si encara estic en dansa".\nEn les seves converses, Clinton sovint dóna la sensació que sent que viu un temps prestat. I el món en què es mou actualment -el d'un filantropista global que viatja amunt i avall curant els mals del món difonent el seu llegat- està molt lluny del terreny pantanós de la política partidista en què ha aterrat aquesta matinada a la cita demòcrata de Charlotte.\nEn un moment clau de la convenció, normalment reservat per al vicepresident, Clinton ha oficialitzat Obama com a candidat a la reelecció. La invitació del president nord-americà posa de manifest com Bill Clinton ha sabut renovar la seva imatge i restaurar la seva relació desgastada amb el Partit Demòcrata després que Obama derrotés la seva dona en les primàries del 2008. I això alhora demostra com el candidat demòcrata es veu ara més necessitat que mai per confiar en un predecessor que llavors no va parar de criticar.\nPer molts demòcrates el nou Bill Clinton pot tornar a connectar amb els votants rurals i els treballadors blancs, uns grups vitals per a la reelecció d'Obama amb els quals el president no ha tingut gaires bons resultats. El renovat estatus de Clinton el converteix en un aliat clau de l'actual administració.\n"Els missatges d' esperança i de canvi ja no quallen com el 2008", diu Hank Sheinkopf, consultor polític dels demòcrates que treballava per a l'administració Clinton. "Bill Clinton representa l'Amèrica que Barack Obama necessita fer ressorgir".\nAls seus 66 anys, ha sobreviscut a la majoria dels homes de tota la seva família. L'home que era conegut per recórrer sovint als McDonalds i a qui van sotmetre a un bypass quàdruple el 2004 ara ja no menja carn ni pren productes làctics. El seu cos esprimatxat sembla gairebé fràgil i i antinatural al costat d'una personalitat tan descomunal.\nUna figura fràgil\nDavant la possible perspectiva d'un futur sense Bill Clinton, la seva família ja està consolidant la William J. Clinton Foundation, una organització benèfica que van llançar el 2001. La seva dona, la secretària d'Estat, Hillary Clinton, ja ha dit que tornarà a la filantropia un cop acabat el primer mandat d'Obama. I la seva filla ja ha assumit un paper més actiu en els últims anys. "Li vaig dir: Chelsea, has d'aguantar si vols tenir una vida amb impacte públic", va dir Bill Clinton.\nUn acusat de la violació dels sanfermines admet no hi va haver consentiment de paraula


Visita al partit de futbol entre l´Europa i L´Hospitalet\nEl passat diumenge 14 de febrer, un grup d'alumnes de l'Escola de Tennis, acompanyats per tres membres de la junta directiva, Josep Maria Fusté, Nacho Soler Cabot i Jorge Amilibia, van acudir amb entusiasme a la crida del CE Europa per gaudir en directe del partit de futbol entre els locals i L'Hospitalet.\nEl Power-Plate, al Sport Center\nLa setmana del 8 al 12 de febrer es va realitzar la presentació del nou equipament Power-Plate a les instal.lacions del nou Sport Center del RCTB. Durant aquests dies, els socis van gaudir de sessions gratuïtes guiades per un entrenador personal.\nLliurament de Premis de la Pool Femenina 2009-2010\nEl diumenge 14 de febrer es va celebrar el lliurament de premis de la primera Pool Femenina 2009-2010. L´ambient va ser tan animat i distès com ho ha estat aquesta primera edició, a la que es van apuntar 58 sòcies, i es van jugar, en total, 112 partits.\nCap de setmana plujós a Oviedo\nL'últim cap de setmana de gener el RCTB va viatjar a Oviedo per participar en un amistós entre clubs. L'equip estava format per 7 alumnes de l'Escola de Tennis: Bea Tintoré, Eli Vilatrias, Maria i Blanca Terol, Guillem Bonmatí, Guifré Monclous i Eric Mallafré, i per 5 sèniors: Juan Ignacio Soler-Cabot, Mario Andrés, Gonzalo Giraldez, Ginés Terol i jo mateix.\nFesta de Carnestoltes a l´Escola de Tennis\nAl voltant de 150 alumnes de l’Escola de Tennis van participar el passat dimecres 10 de Febrer a la tradicional festa de Carnestoltes. L’esdeveniment va estar marcat per una gran varietat de disfresses d´allò més originals i, com no, el resultat va ser una tarda plena d´alegria i rialles.\nL'equip Junior Masculí B, Campió de Catalunya\nL'equip Junior Masculí B del RCTB es va proclamar el passat diumenge 7 de febrer Campió de Catalunya per equips. A la final, disputada en condició de visitant a les instal.lacions de l'equip finalista, el CT la Salut, els nostres jugadors van desplegar el seu millor tennis per imposar-se per un contundent 4 a 1.\nEspanya es jugarà la permanència en el Grup Mundial II de la Fed Cup contra Polònia\nEspanya va perdre davant d'Austràlia per 3 a 2 al Memorial Drive d'Adelaida i haurà de jugar per la permanència en el Grup Mundial II de la Fed Cup contra Polònia com a visitant. La parella australiana formada per Samantha Stosur i Rennae Stubbs va aconseguir el punt decisiu del dobles després de superar per 6-4 i 6-2 a Núria Llagostera i María José Martínez. La jornada va començar amb la victòria de Samantha Stosur davant Anabel Medina per 6-1 i 6-3, i va continuar amb una altra còmoda victòria, aquesta vegada de Carla Suárez davant Alicia Molik per un doble 6-1.\nÈxit de la 1ª Master Indoor Cycling RCTB-1899\nEl passat dissabte 6 de Febrer es va celebrar la primera Master Indoor Cycling “Pujada al Port de l’Ordal“ a les noves instal.lacions del Sport Center RCTB-1899 amb un gran èxit de participació. Al ritme de la millor música, amb suport audiovisual de primera línia i sota la direcció d´instructors de reconegut nivell internacional, els socis participants van gaudir de dues sessions on van experimentar les diferents tècniques d´esforç que es treballaran a les nostres instal.lacions.\nCaminada des del RCTB al Castell de Montjuic\nEl passat divendres 29 de gener vem realitzar la nostra primera sortida a peu per Barcelona amb un grup de sòcies. Es tracta de la primera d'una sèrie de caminades que l'equip de fitness té previstes per a realitzar en els propers mesos. I és que, com segurament haureu sentit alguna vegada en boca d'especialistes de la salut, caminar és l'exercici més complert i sa per a l'organisme.\nMurray frustra el somni de Nadal\nAndy Murray va posar fi al somni de Rafa Nadal de defensar el títol de l'Open d'Austràlia. El britànic es va imposar 6-3 7-6 (2) 3-0. La retirada del balear per una lesió al genoll que el va sobrevenir al final del segon set va precipitar el final del partit. Una llàstima, perquè sempre quedarà el dubte de la batalla que un lluitador nat com Nadal podria haver plantat, encara amb dos sets en contra. Tot i que tampoc cal restar mèrits a Murray, que va saber imposar el seu joc amb solvència.\nEntrades pel Trofeu Comte de Godó a partir del 22 de febrer\nLa venda anticipada de localitats per presenciar en directe els partits del Barcelona Open Banc Sabadell - 58º Trofeu Comte de Godó, que es disputarà del 15 al 25 d'abril de 2010, s'iniciarà el pròxim dia 22 de febrer a les taquilles del Real Club de Tennis Barcelona-1899, on els socis del club podran començar a adquirir els abonaments per totes les sessions del torneig.\nNadal accedeix a tercera ronda sense desgast\nRafa Nadal segueix trepitjant ferm sobre la dura superfície del Melbourne Arena. El campió vigent de l´Open d'Austràlia ha arribat a la tercera ronda atropellant l´eslovac Lukas Lacko per un triple 6-2. Gens estrany, ni que convidi a l'optimisme, per descomptat. Encara que està bé haver liquidat sense desgast l'últim partit senzill. El seu pròxim rival, l'alemany Philipp Kohlschreiber, ja és una altra història. I si guanya, el panorama es posa cada vegada més negre, com a ell li agrada: Karlovic o Ljubicic, Murray, Del Potro o Roddick, qui sap si un Federer ansiós de revenja a la final…\nMitja Marató plàcida a Sitges\nLa 27ª Mitja Marató de Sitges es va disputar sota un cel completament assolellat que va corregir a l'alça les baixes temperatures d'aquests primers dies d'any. Els set socis del RCTB que van participar, entre ells una noia, van completar la carrera en plena forma i amb temps més que dignes. I és que les carreres de llarga distància atrauen cada vegada més als joves, i no tan joves, del club.\nEl RCTB rep la Placa Olímpica al Mèrit Esportiu de mans del COE\nEl nostre club va ser reconegut i condecorat durant la IV Gal.la del COE, celebrada el passat mes de desembre, en virtut de la seva “centenària història i la seva rellevant aportació a l´esport espanyol, constituint escoles inesgotables de grans talents”.


Infosalut - Les Balears incorporen el psicòleg clínic a la cartera de serveis d’atenció primària\nArticle anterior L'UCI de Can Misses renova les tres certificacions de qualitat\nArticle següent L'IB-Salut renova el conveni sobre el Programa d’Ajuda Integral al Metge Malalt amb el COMIB\nLes Balears se sumen així a Madrid, Astúries i Catalunya, úniques comunitats que ja compten amb la figura del psicòleg clínic en atenció primària. Segons explica el responsable de l'Oficina de Salut Mental de les Illes Balears, Oriol Lafau, aquest és un "canvi substancial en l'atenció a les persones que pateixen trastorns de salut mental lleus". El psicòleg clínic treballarà junt amb els professionals d'atenció primària per atendre aquestes persones des del centre de salut. El treball terapèutic grupal i l'assessorament seran les principals eines d'aquests professionals que, mitjançant intervencions terapèutiques reglades i consensuades, atendran la població dependent del centre de salut. D'aquesta manera, només es derivarà als dispositius específics de salut mental aquelles persones que pateixin trastorns més greus.\nEl dia 13 de gener, es va commemorar el Dia Mundial de la Lluita contra la Depressió. Segons l'Organització Mundial de la Salut, la depressió és un trastorn de salut mental comú que afecta més de 264 milions de persones arreu del món.\nLa pandèmia ha inferit un sofriment emocional molt gran a la població. En aquest sentit, a les Illes Balears les consultes relacionades amb trastorns ansiosos i depressius lleus en atenció primària han incrementat un 16% durant la pandèmia.\n[Font: Conselleria de Salut i Consum. 13/01/2022]\n[Foto: CS So na Monda]


El medi ambient / Desajustos del canvi climàtic | Curriki\nEl medi ambient / Desajustos del canvi climàtic\nEls efectes de l'augment de temperatures afecten diverses espècies en cadena. "El medi ambient" analitza com afecta el canvi climàtic espècies com el salmó, el camaleó, la puput, l'oreneta o el falcó. Les captures de salmó als rius de la serralada cantàbrica han disminuït fins a una cinquena part des dels anys seixanta fins avui. La sobrepesca i la destrucció de l'hàbitat en són responsables parcialment, però sembla que el canvi climàtic també hi té la seva part, ja que el salt de temperatura que hi ha entre el riu i el mar és més gran del que seria normal. Els camaleons, com la majoria de rèptils, ponen ous de closca transpirable, que necessiten una certa humitat del sòl per poder desenvolupar-se. Si augmenta la temperatura, també augmenta la mortalitat dels embrions i baixa la taxa de reproducció. De retruc, per tant, els seus depredadors també en surten perjudicats. La cadena tròfica no funciona bé sense totes les seves anelles, i els canvis viscuts per una espècie afecten també les del seu voltant. Un altre efecte negatiu del canvi climàtic són els problemes de sincronització que tenen algunes espècies en relació amb les seves preses. Els ritmes estacionals d'alguns grups de papallones estan canviant, i les erugues apareixen, de mitjana, uns quants dies abans. Però el fotoperíode, que és el que engega l'instint reproductor en els ocells insectívors, continua igual. D'aquesta manera, quan els pares necessiten menjar en quantitat per atipar els pollets, el pic de màxima abundància d'erugues ja fa uns quants dies que ha passat. Com a resultat, la productivitat d'algunes espècies que depenen directament de les erugues, com ara els papamosques i les mallerengues, baixa en picat. Però no per falta de menjar, sinó per falta de sincronització entre l'abundància de preses i el moment de la reproducció.\nEUN,LOM,LRE4,hdl:10494/235704,work-cmr-id:235704,MERLI:merli/11205,ilox,learning resource exchange,LRE metadata application profile,LRE


El teu 1 d'Octubre\nExplica'ns com ho vas viure!\nTens imatges inèdites de l'1-O?\nA SEGRE.com volem saber com vas viure la jornada de l'1-O a les terres de Lleida. Envia'ns tot el que vulguis, anècdotes, curiositats, les teves sensacions. Ho vas viure amb alegria o por? On vas ser aquell dia? Vas estar amb els teus? Volem saber què vas viure!\nEt proposem que ens ho facis arribar a través de les vies de contacte que et deixem a continuació. Via correu electrònic a segrecom@segre.com, via Whatsapp i Telegram, via Facebook Messeger o via missatge directe a Twitter.\nMinut a Minut: El teu 1-O\nHavia de ser un dia per recordar. Vam anar a primera hora a votar a la Mariola i allí ja vam veure que seria un dia complicat. Els meus fills, que estaven en altrs institus, m'anaven avisant del moviment de la Policia.\nDesprés de votar, ens van demanar si ens podíem quedar per defensar el local de les votacions. I així ho vam fer el mau marit i jo. I al final van arribar. Eren moltes furgonetes i més policies. I venien amb cara de 'mala llet'.\nAl final van poder entrar al local, van destrossar els vàters i algunes sales. Fins que van sortir satisfets i amb les urnes. Com si haguessin aconseguit un gran trofeu.\nPer a mi va ser una jornada per recordar i també per oblidar, plena d'emocions i molta incredulitat. Però el poble van estar molt unit, i això ens va ajudar a fer força.\nRecordo que a un company meu el van agredir amb les porres, però ell em deia que no notava cap mena de dolor, ja que sabia molt bé el que volia.\nD'aquell dia em quedo amb la complicitat i germanor entre els veïns i veïnes del barri de Pardinyes de Lleida per defensar col·lectivament les urnes.\nUna veïna de Pardinyes\nJaume Solé va ser un dels avis centenaris de les comarques de Lleida que van anar a votar el dia del referèndum de l’1-O. El Jaume té 104 anys (al novembre en complirà 105) i ha viscut tota la seua vida a Puigverd de Lleida, una de les localitats lleidatanes on es van viure una càrrega policial, com també a Soses, Alcarràs o Artesa de Lleida. “No m’he perdut cap votació des del 1977 i com a català havia d’anar a votar”, explica el Jaume, que va ser agricultor i ramader, i recorda que el dia del referèndum d’independència de l’any passat va anar a votar acompanyat pels seus familiars perquè “ja no puc anar sol”.\nEn aquest sentit, assegura que una de les raons que va tenir per sortir al carrer el dia del referèndum al costat dels seus veïns i votar és que “ja vaig passar la Guerra Civil i dos dictadures i crec que el vot de les persones és el que hauria de valer per fer lleis justes”.\nEl Jaume, com la resta de gent gran de Puigverd, va ser rebut amb aplaudiments al col·legi electoral i el van deixar passar perquè pogués votar sense problemes i sense fer cua. El punt de votació va estar protegit des de les 05.00 hores i es va organitzar un esmorzar popular i activitats per a tota la família.\nEls Plans de Sió va ser una de les quatre poblacions de la Segarra en les quals va entrar la Guàrdia Civil. L’alcalde, Xavier Pintó, explica que “la imatge de prepotència de la Guàrdia Civil et queda per a tota la vida”. La formació eren 72 policies. Tanmateix, fins a la plaça de l’ajuntament tan sols van pujar uns 40, “van arribar en formació”, van entrar a la primera planta de l’ajuntament, on és l’escola, i mentre buscaven l’urna “es van dedicar a destruir i arrasar de forma salvatge tot el que trobaven al seu pas”. Els van preguntar què feia tanta gent a la plaça i la resposta va ser que feien la festa del municipi. Abans de marxar, un dels agents de la Guàrdia Civil dirigint-se a l’alcalde va comentar “aquesta bandera que teniu a la façana de l’ajuntament és només la bandera del vostre país”.\nL’urna era a la mateixa plaça a uns quatre metres d’altura a l’interior de la pala d’un tractor. Els Plans de Sió va poder comptabilitzar les paperetes però el seu alcalde explica que “la impotència que vam sentir davant de la brutalitat d’aquella gent és una imatge que ens va deixar marcats per a tota la vida. De fet, jo penso que només es volien fer una foto agafant l’urna sense importar-los per a res ni la gent ni el poble”. A la Segarra, la Guàrdia Civil va entrar en quatre municipis: Ivorra, els Plans de Sió, Sant Ramon i Estaràs, encara que tota la comarca va viure la jornada de l’1-O amb molta tensió per les imatges de les càrregues policials.\nRamon Sert és un veí de Gimenells que viu a Xile des de fa dos anys, però que l’agost de l’any passat va visitar la seua família a Santa Maria de Gimenells i es va quedar fins Nadal.\nAixí, va poder “anar a votar i a les manifestacions”, segons va explicar, i va recordar que l’1-O es va despertar molt aviat i va mirar la televisió, on es veien les imatges de les càrregues policials davant dels col·legis electorals, de forma que la seua mare “tenia por pel que estava veient i em va dir que anés jo a votar i després l’anés a buscar si estava tot tranquil”. I així ho va fer, El Ramon va anar al col·legi electoral de Gimenells, al costat del camp de futbol, i va votar amb normalitat. “Vam tallar la carretera amb una furgoneta perquè la policia no pogués passar, però no van venir fins aquí, només van arribar els Mossos d’Esquadra, però els vam dir que estàvem fent una reunió del poble”, va recordar, “de forma vaig anar a buscar la mare i la tia i també van votar”. “Va ser una experiència molt bonica” i vaig trobar més gent de la que em pensava i vam fer una barbacoa. Ara el Ramon torna a estar a Xile, on explica als seus amics llatinoamericans la situació política i defensa que li agradaria que Catalunya “fos una república independent”.\n“Hi érem tots, sense conèixer- nos de res i compartint-ho tot. Va ser una jornada de molta tensió però amb molta complicitat.” I és que Cristina Simó, de Mollerussa, va estar com a vocal en un dels punts de votació de la capital del Pla, a l’Escola de Música. La seua jornada va començar divendres, quan van arribar les primeres veus que anunciaven que anaven a tancar els col·legis.\n“Ens hi vam atansar per veure el que passava. Vam tornar dissabte, ja que es van celebrar moltes activitats allà, i unes quantes famílies vam decidir quedar-nos a passar la nit. Hi havia molts nervis i gairebé no vam dormir.” “Mai havia format part de res així. Però ens vam mirar un parell d’amigues i vam dir: anem?”. I van anar-hi. “A les nou hi havia una gran cua de gent que volia votar, però en pocs minuts el sistema informàtic va fallar. No va quedar més remei que fer-lo manual, la qual cosa va retardar molt el procés.” “La gent venia molt emocionada, principalment la gent gran, que anaven acompanyats dels seus fills i ploraven. Va ser molt impactant.” “Molt aviat van començar a circular imatges de violència i tots estàvem molt nerviosos. Ens avisaven que en cinc minuts arribarien, així que més d’una vegada vam haver d’agafar les urnes i sortir pitant. Al migdia, vam amagar dos urnes que ja estaven plenes, per seguretat. Teníem una estratègia, per si venien a buscar-les: posar-les en un clot sota un barracó, crèiem que allà no les trobarien.”\nAvel·lí Estela és un dels centenars de veïns d’Alcarràs que es trobaven davant de Lo Casino per defensar el col·legi electoral de l’1-O durant les càrregues de la Guàrdia Civil. “Van venir a robar les urnes, però no van aconseguir endur-se-les”, diu l’Avel·lí. “Els veïns vam fer pinya.” “Abans de les 09.00 hores l’helicòpter de la Guàrdia Civil ens va sobrevolar i així va començar tot.” Ell va arribar a les 05.00 hores a Lo Casino i va ser un dels voluntaris que van ocupar un lloc en una de les meses electorals i es trobava dins del col·legi quan va arribar la primera càrrega policial per poder requisar les urnes.\n“Vam tancar la sala per dins i no podia sortir, però quan vaig veure la Guàrdia Civil pegant als veïns vaig voler sortir de totes totes.” Al final es va posar davant, a primera fila, “i fins a les 11.00 no se’n van anar”. “Van intentar entrar a Lo Casino fins a tres vegades, però només en la primera ocasió van utilitzar la violència.\nutilitzar la violència.” “Jo no vaig ser agredit per la Guàrdia Civil, però durant el segon intent estava al davant i estàvem preparats per a tot perquè vèiem les imatges dels ferits” en altres punts de votació de Catalunya. “Encara tinc la imatge a la retina de com va resistir la gent del poble”, recorda l’Avel·lí, “i l’acte final va ser molt emocionant. Tot el poble era dins de Lo Casino i l’alcalde va donar les gràcies i va arribar el recompte”.\nFermí Azcona és un veí de Tàrrega que va viure intensament la jornada de l’1-O. A la nit ja es va quedar a guardar el col·legi electoral de l’institut Manuel de Pedrolo, al costat de més d’una vintena de persones. Azcona recorda que va ser una “nit tranquil·la” encara que el despertar va ser “molt tens” perquè cap a les 7 del matí per davant del centre van desfilar una desena de furgonetes de la Guàrdia Civil i van entrar al quarter, just al davant de l’institut. Al cap de poca estona, sense saber res de les urnes o de les paperetes, van preguntar pels membres de la mesa electoral i no hi havia ningú, de forma que Azcona es va oferir voluntari al costat de dos dones més i va ser designat president. A les 9.00 hores les urnes i les paperetes ja havien arribat, “de forma misteriosa”, i van obrir el col·legi. Per precaució, van decidir desallotjar el centre durant una hora fins quan van rebre la visita d’uns observadors internacionals, al costat de l’alcaldessa i altres edils, que es van interessar pel procés.\n“Va ser una jornada molt intensa que espero no tornar a viure en aquelles condicions encara que sí que m’agradaria fer-ho amb la legitimitat que hauria d’haver tingut i en to alegre i festiu.” Així, Azcona va definir l’1-O de forma “agredolça”, ja que “estàvem fent història però amb la part negativa de la violència de la Guàrdia Civil i el no-reconeixement de la votació per part de l’Estat”.\nLa missió de la Teresa i el seu marit, Pere-Miquel, veïns de la comarca de l’Alt Urgell, va ser la d’anar a buscar “el paquet” que contenia l’urna, les paperetes i els sobres perquè el dia 1 d’octubre de l’any passat els ciutadans poguessin exercir el seu dret a votar en un dels molts col·legis electorals que van obrir a la comarca. El dia abans va rebre una trucada que els citava en un camp de pomeres de l’Alt Urgell per recollir l’encàrrec. Ells no eren els únics que viatjarien fins a aquest mateix punt a la recerca del material, però llavors no ho sabien. Durant el trajecte, recorden, van passar “moments d’angoixa” perquè anaven observant com “altres vehicles i persones anaven pel mateix camí i en la mateixa direcció” i tenien “por que ens estiguessin seguint i vigilant”. “En cada encreuament vèiem gent i temíem que ens poguessin parar”, però a poc a poc van anar entenent que tots estaven allà amb la mateixa finalitat, poder recollir el necessari per a la celebració de la jornada electoral de l’endemà.\nVa ser una jornada molt bonica i tensa. Visc a XIle però vaig viatjar per estar al costat de la meua família i per a donar un vot per a la República.\nRamon Sert, Santa Maria de Gimenells\nBusquem imatges inèdites de l'1-O


Softcatalà tanca el 2017 amb 34 milions de pàgines vistes i 5 milions d’usuaris anuals - Softcatalà\n442.658 visitants únics mensuals\nDurant el 2017 Softcatalà ha rebut, de mitjana, 442.658 visitants únics al mes (5.311.902 anuals). Això presenta un increment del 12% respecte a 2016 (4.741.103). Aquests visitants han visualitzat un total 34.756.268 de pàgines durant 2017, un augment del 35% respecte a l’any 2016 (25.742.601)\nLes parts del lloc web de Softcatalà que han tingut més èxit han estat les eines lingüístiques: el corrector amb un 37,44% de visites i el traductor web amb un 31,35%. La resta de visites es centren principalment en el directori de programari en català, el diccionari de sinònims, el diccionari multilingüe i les pàgines de projectes.\n5,8 milions de traduccions i 3,4 milions de correccions mensuals\nEls 2 serveis més emprats del web de Softcatalà són el traductor i el corrector, amb una mitjana mensual de 5,8 milions de traduccions i 3,4 milions de correccions (més de 70 milions de traduccions i 40 milions correccions anuals). Es mostra així la confiança que els usuaris tenen en aquests dos serveis, basats en els projectes de programari lliure Apertium i LanguageTool.\n307.934 baixades de programari en català\nAl llarg del 2017 s’han baixat 307.934 còpies de programes en català des del nostre lloc web. Convé tenir en compte que cada vegada més programes, com per exemple el Firefox o el LibreOffice, s’actualitzen automàticament sense necessitat que l’usuari baixi la nova versió des del web. A més, el programari en català no es distribueix únicament des de Softcatalà. Per exemple, organitzacions com Mozilla, empreses com Google, Apple, Microsoft i les distribucions Linux per la seva banda distribueixen un nombre superior de còpies de programari en català.\nEls programes amb més èxit a Softcatalà han estat els següents (indiquem entre parèntesis el total de baixades):\nCatalanitzador de Softcatalà (22.710)\nPaquet català per al Microsoft Office 2016 (14.129)\nAdobe Acrobat Reader (13.424)\nPaquet d’interfície en català per al Windows 10 (10.489)\nPaquet català per al Microsoft Office 2010 (8859)\nPaquet català per al Microsoft Office 2007 (6820)\nVLC media player (6589)\nEl LibreOffice, l’eina ofimàtica lliure i gratuïta, continua essent el programari amb més acceptació, demostrant la seva validesa com a eina de treball diària.\nEl Catalanitzador, l’eina de Softcatalà per a simplificar la catalanització d’equips amb el Windows i l’OSX, se situa en segon lloc. A través del Catalanitzador, que al seu torn baixa altres paquets d’idioma, s’han realitzat 22.710 baixades durant tot l’any 2017.\nEnguany també aprofitem per presentar la pàgina https://www.softcatala.org/estadistiques/ on publiquem de forma oberta les dades més rellevants de Softcatalà de forma pública i actualitzada diàriament. Actualment s’ofereixen dades de visites, usuaris i usos dels principals serveis, com el traductor.


MÉS per Menorca donarà suport als pressuposts del Govern si s’inverteixen 1000 milions en educació\ndimecres, 3 de juny de 2020 11:11h\nMÉS per Menorca condiciona el seu suport al sostre de despesa dels pressuposts per al 2019 a que es compleixin els ‘Acords per Menorca’ signats amb el Govern. Una de les demandes principals dels ecosobiranistes és que s’inverteixin 1000 milions en educació. És a dir, que s’incrementi el pressupost en 65 milions, ja que el 2018 va ser de 935 milions d’euros.\nEls ecosobiranistes faran valer el seu grup parlamentari per a demanar també que els pressuposts per al 2019 ajudin a donar compliment a la moció i PNL aprovada pel Parlament sobre l’Educació 0-3, ja que una de les lluites que abandera la formació menorquinista és la de dignificar al màxim aquesta etapa educativa. El partit vol més ajudes de menjador, d’escolarització i de sosteniment d’escoles infantils.\nEn aquest sentit, MÉS per Menorca –en línia amb la Comissió que s’encarrega d’estudiar les mesures per a millorar l’etapa 0-3- exigeix una partida per a ajudar les ‘guarderies’ a adaptar-se i convertir-se en ‘escoletes’. Val a dir que tots aquests temes ja han estat plantejats per MÉS per Menorca al govern Armengol, que ha mostrat una bona predisposició.\nEn educació, MÉS per Menorca també demana millorar els recursos en atenció a la diversitat, apostar i ampliar l’oferta de Formació Professional i ajudar les escoles de música de titularitat municipal.


La Torre arrenca els estudis previs a la revisió del POUM\nTorredembarra arrenca els estudis previs a la revisió del POUM\nLa memòria social es va deixar preparada en l'anterior mandat\ndimarts, 24 de setembre 2019 - 10:53h\nL'Ajuntament de Torredembarra iniciarà properament els estudis previs a la revisió del Pla d'Ordenació Urbanística Municipal (POUM). El regidor d'Urbanisme del consistori torrenc, Josep Maria Guasch (ERC), ha explicat a BaixGaiàDiari.cat que «la darrera aprovació del POUM data de 2002, i normalment es recomana revisar-lo cada quinze o vint anys, de manera que anem sobre uns terminis correctes».\nEl govern inicia els treballs previs a revisar el POUM\nAl plenari del passat dijous, però, es va rebutjar una moció de Ciutadans que instava, justament, a revisar el POUM. «El problema és que la moció demanava incoar els tràmits, per tant iniciar-los, i això hauria significat aturar els atorgaments de llicències durant tot el procés de revisió, que es pot allargar anys», ha explicat Guasch. D'aquesta manera, s'evita paralitzar urbanísticament la vila durant un llarg període de temps.\n«Cal fer molts estudis previs a iniciar el procés per fer un nou POUM, i això és el que ja estem iniciant», ha dit Guasch, que ha recordat que un dels documents necessaris és la memòria social. «Aquesta feina ja la va deixar feta, en l'anterior mandat, qui era regidora d'Urbanisme, Clara Solivellas (ABG)», ha reconegut.\nFalten, però, altres estudis rellevants a l'hora de plasmar, en la proposta de POUM, el model de creixement urbanístic per als propers anys al terme municipal de Torredembarra. «Volem fer un Pla de Desenvolupament Local, que ens defineixi les carències econòmiques que té el nostre municipi; i un Pla Local de l'Habitatge, per indicar les necessitats de la vila en aquest àmbit», ha dit Guasch.\nEs treballa amb la calendarització del procés\nEn aquests moments, els tècnics del departament d'Urbanisme treballen en una calendarització d'aquests estudis previs, que podrien pressupostar-se de cara a l'exercici 2020, i del procés en general. Fets els treballs previs, s'iniciarà el procés de revisió del POUM però, ara per ara, queden molts mesos de feina fins a arribar a aquest punt.\n"💪 Altafulla inicia les activitats esportives al gimnàs municipal" "🚲 Roda de Berà celebra la Setmana Europea de la Mobilitat"


Arxius de CASS | Demòcrates per Andorra\nArticles d'opinió, Eva Descarrega\nCASS, Diari Bon Dia, Jordi Cinca, Opinió DA, Opinió Demòcrates, Pensions Jubilació\nLa llei preveu un règim retributiu sostenible, que passa de triennis a quinquennis en el complement d’antiguitat, però implementa un sistema d’incentius actualitzat i modernitzat, que prima el talent, el compromís i la professionalitat del treballador públic.\nArticles d'opinió, Jordi Cinca\nCom a membre del Govern no em queixo que se’ns demanin responsabilitats. He d’assumir les crítiques i el malestar que ara aflora. Però també m’agradaria que alguns que criden es posessin al meu costat assumint la responsabilitat que els pertoqui.\nEl Grup Parlamentari Demòcrata reitera la necessitat d’un debat col·lectiu en profunditat per acordar el futur del model de seguretat social\nCASS, Consell General, Demòcrates Per Andorra, Olga Gelabert, Xavier Espot\n15/06/2018 El Grup Parlamentari de Demòcrata reitera la necessitat d’impulsar un debat per determinar el model de seguretat social a l’entorn del qual es concretin les mesures que cal prendre…